open-index/open-wikipedia-markdown huggingface dataset:
ലിയു യാങ്

ഒരു ചൈനീസ് യുദ്ധവിമാന പൈലറ്റും ബഹിരാകാശ സഞ്ചാരിയുമാണ് മേജർ **ലിയു യാങ്**' (simplified Chinese: 刘洋; traditional Chinese: 劉洋; pinyin: Liú Yáng; ജനനം: ഒക്ടോബർ 1978). ചൈനയുടെ ആദ്യ വനിതാ ബഹിരാകാശ സഞ്ചാരിയാണ് ഇവർ. ഷെൻഷു 9 എന്ന ബഹിരാകാശപേടകത്തിലായിരുന്നു ലിയു യാങ്ങിന്റെ യാത്ര.

## ജീവിതരേഖ
മധ്യചൈനയിലെ ഹെനൻ പ്രവിശ്യയാണ് ലിയുവിന്റെ സ്വദേശം. എയർഫോഴ്സ് പൈലറ്റായ ഇവർ ജനകീയ വിമോചനസേനയിൽ മേജറാണ്. ചൈനീസ് കമ്യൂണിസ്റ്റ് പാർടി അംഗവുമാണ്. 18 പ്രാവുകൾ തട്ടി നിയന്ത്രണം വിട്ട വിമാനത്തെ സുരക്ഷിതമായി നിലത്തിറക്കി വാർത്തകളിൽ നിറഞ്ഞ വ്യക്തിയാണ് ലിയു യാങ്. 
## ബഹിരാകാശ ദൗത്യം
2010 മെയ് 10 ന് ചൈനീസ് ബഹിരാകാശ സ്റ്റേഷനായ ടിയാൻഗോങ്-ഒന്നിലേക്കുള്ള ആദ്യ മനുഷ്യ സംരംഭമായ ഷെൻഷു-9 വിന്റെ ടീമിലേക്ക് തെരഞ്ഞെടുക്കപ്പെട്ടു.വടക്കുപടിഞ്ഞാറൻ ചൈനയിൽ ഗോബി മരുഭൂമിക്കടുത്ത ജിയുഖ്വാൻ ഉപഗ്രഹ വിക്ഷേപണകേന്ദ്രത്തിൽനിന്ന് 2012 ജൂൺ 16 ഇന്ത്യൻ സമയം വൈകിട്ട് 4.07നായിരുന്നു വിക്ഷേപണം. ലോങ്മാർച് 2എഫ് എന്ന റോക്കറ്റ് പത്തു മിനിറ്റിനകം ബഹിരാകാശപേടകത്തെ 350 കിലോ മീറ്ററോളം ഉയരെയുള്ള ഭ്രമണപഥത്തിൽ എത്തിച്ചു.

ജിംഗ്‌ ഹെയ്പെങ്ങ്‌, ലിയു വാങ്ങ്‌ എന്നീ പുരുഷയാത്രികരാണ് ലിയു യാങിനൊപ്പം ഈ ദൗത്യത്തിൽ പങ്കെടുക്കുന്നത്. ഹായ്പിങ്ങാണ് കമാൻഡർ. ചൈനീസ് ബഹിരാകാശ സ്റ്റേഷനായ ടിയാൻഗോങ്-ഒന്നുമായി ബഹിരാകാശ പേടകത്തെ കൂട്ടിയോജിപ്പിച്ചതിന്റെ ചുമതല വാങ്ങിനായിരുന്നു. പേടകത്തിൽനിന്ന് ടിയൻഗോങ്ങിലേക്കു കടക്കുന്ന മൂവർ സംഘം അവിടെ 10 ദിവസം തങ്ങും.
ബഹിരാകാശയാത്രയിൽ സ്ത്രീകൾക്കുണ്ടാവുന്ന അനുഭവങ്ങളെക്കുറിച്ച് പ്രത്യേക പഠനങ്ങൾ നടത്തുക എന്നതും ഈ ദൗത്യത്തിന്റെ ലക്ഷ്യങ്ങളിലൊന്നാണ്. സ്ത്രീകളുടെ പ്രത്യേകതകൾക്കനുസരിച്ച് രൂപകൽപ്പനചെയ്ത സാമഗ്രികളുടെയും അനുബന്ധ ഉപകരണങ്ങളുടെയും കാര്യക്ഷമത, ബഹിരാകാശത്തിലെ സുരക്ഷിതത്വം, ആരോഗ്യപരമായ പ്രശ്നങ്ങൾ തുടങ്ങിയവ പഠനവിഷയങ്ങളാകും.

## അവലംബം

## പുറം കണ്ണികൾ
* Spacefacts biography of Liu Yang
* സ്വന്തം ബഹിരാകാശ യാനത്തിൽ ചൈനീസ് വനിതയും http://www.deshabhimani.com/periodicalContent5.php?id=624

വർഗ്ഗം:ബഹിരാകാശസഞ്ചാരികൾ
വർഗ്ഗം:ചൈന
വർഗ്ഗം:1978-ൽ ജനിച്ചവർ
വർഗ്ഗം:ഒക്ടോബർ 6-ന് ജനിച്ചവർ
കാർഗോ ഷിപ്പ്

ചരക്ക്, വസ്തുക്കൾ എന്നിവ ഒരു തുറമുഖത്തു നിന്ന് മറ്റൊന്നിലേക്ക് കൊണ്ടുപോകുന്ന ഒരു വ്യാപാര കപ്പലാണ് **ചരക്ക് കപ്പൽ**, **ഫ്രൈറ്റേഴ്സ്** അല്ലെങ്കിൽ **കാർഗോ ഷിപ്പ്** എന്ന് അറിയപ്പെടുന്നത്. അന്താരാഷ്ട്ര വ്യാപാരത്തിന്റെ സിംഹഭാഗവും കൈകാര്യം ചെയ്യുന്നത് ചരക്ക് കപ്പലുകൾ വഴിയാണ്.

## തരങ്ങൾ

അവ വഹിക്കുന്ന ചരക്കുകൾ അനുസരിച്ച് ചരക്കുകപ്പലുകൾ ഏഴ് ഗ്രൂപ്പുകളായി തിരിക്കാം. ഈ ഗ്രൂപ്പുകൾ ഇവയാണ്:

### ജനറൽ കാർഗൊ വെസ്സൽസ്
പൊതുവായ ചരക്ക് കപ്പലുകൾ ആയ ജനറൽ കാർഗൊ വെസ്സൽസ് രാസവസ്തുക്കൾ, ഭക്ഷണങ്ങൾ, ഫർണിച്ചർ, യന്ത്രങ്ങൾ, മോട്ടോർ/സൈനിക വാഹനങ്ങൾ, പാദരക്ഷകൾ, വസ്ത്രങ്ങൾ തുടങ്ങിയ പാക്കേജുചെയ്ത ഇനങ്ങൾ  വഹിക്കുന്നു.
### [[Container ship|കണ്ടൈനർ ഷിപ്പുകൾ]]
കണ്ടെയ്നറൈസേഷൻ എന്ന സാങ്കേതികതയിൽ ട്രക്ക് വലുപ്പത്തിലുള്ള ഇന്റർമോഡൽ കണ്ടെയ്നറുകളിൽ എല്ലാ ലോഡുകളും വഹിക്കുന്ന ചരക്ക് കപ്പലുകളാണ് കണ്ടെയ്നർ കപ്പലുകൾ.  വാണിജ്യപരമായ ഇന്റർമോഡൽ ചരക്ക് ഗതാഗതത്തിനുള്ള ഒരു പൊതു മാർഗ്ഗമാണ് അവ. കണ്ടെയ്നർ കപ്പലിൻ്റെ ശേഷി ട്വൻ്റി ഫൂട്ട് ഇക്വലൻ്റ് യൂണിറ്റുകളിൽ (ടിഇയു) അളക്കുന്നു.
### [[Tanker (ship)|ടാങ്കറുകൾ]]
ടാങ്കറുകൾ പെട്രോളിയം ഉൽ‌പന്നങ്ങളോ മറ്റ് ദ്രാവക ചരക്കുകളോ വഹിക്കുന്നു
### ഡ്രൈ [[bulk carrier|ബൾക്ക് കാരിയറുകൾ]]
ഡ്രൈ ബൾക്ക് കാരിയറുകൾ കൽക്കരി, ധാന്യം, അയിര്, മറ്റ് സമാന ഉൽപ്പന്നങ്ങൾ എന്നിവ കൊണ്ടുപോകുന്നു.
### [[Multi-purpose vessel|മൾട്ടി പർപ്പസ് വെസ്സൽസ്]]
മൾട്ടി പർപ്പസ് വെസ്സൽസ്, പേര് സൂചിപ്പിക്കുന്നത് പോലെ വിവിധ തരം ചരക്കുകൾ വഹിക്കുന്നു (ഉദാ. ദ്രാവകവും പൊതുവായതുമായ ചരക്കുകൾ ഒരേ സമയം)
### [[Reefer ship|റീഫർ ഷിപ്പുകൾ]]
ഒരു റീഫർ കപ്പൽ താപനിയന്ത്രണത്തിനായി പ്രത്യേകമായി രൂപകൽപ്പന ചെയ്തിട്ടുള്ളതാണ്. അവ കൂടുതലും പഴങ്ങൾ, മാംസം, മത്സ്യം, പച്ചക്കറികൾ, പാൽ ഉൽപന്നങ്ങൾ, മറ്റ് ഭക്ഷ്യവസ്തുക്കൾ എന്നിവ പോലെ താപനിയന്ത്രണം ആവശ്യമുള്ള നശിക്കുന്ന ചരക്കുകൾ അയയ്ക്കുന്നതിന് ഉപയോഗിക്കുന്നു.
### [[Roll-on/roll-off | റോൾ ഓൺ/റോൾ ഓഫ്]] വെസ്സൽസ്
റോൾ-ഓൺ / റോൾ-ഓഫ് (റോറോ അല്ലെങ്കിൽ റോ-റോ) കപ്പലുകൾ രൂപകൽപ്പന ചെയ്തിരിക്കുന്നത് കാറുകൾ, ട്രക്കുകൾ, സെമി ട്രെയിലർ ട്രക്കുകൾ, ട്രെയിലറുകൾ, റെയിൽ‌റോഡ് കാറുകൾ എന്നിവ പോലുള്ള ചക്രങ്ങളുള്ള ചരക്കുകൾ വഹിക്കുന്നതിനാണ്.

## കടൽക്കൊള്ള
ചില സമുദ്രങ്ങളിൽ കടൽക്കൊള്ള ഇപ്പോഴും സാധാരണമാണ്, പ്രത്യേകിച്ചും ഇന്തോനേഷ്യയ്ക്കും സിംഗപ്പൂർ/മലേഷ്യയ്ക്കും ഇടയിലുള്ള ഒരു ഇടുങ്ങിയ ചാനൽ ആയ മലാക്ക കടലിടുക്കിൽ. ചരക്ക് കപ്പലുകൾ ആണ് കൊള്ളക്കാർ പ്രധാനമായും ലക്ഷ്യമിടുന്നത്. കടലിടുക്കിലൂടെ കടന്നുപോകുന്ന കപ്പലുകൾക്ക് മികച്ച സംരക്ഷണം നൽകാൻ 2004 ൽ ഈ മൂന്ന് രാജ്യങ്ങളിലെ സർക്കാരുകൾ കൂട്ടായി തീരുമാനിച്ചു. സൊമാലിയ, നൈജീരിയ എന്നിവിടങ്ങളോട് ചേർന്ന കടലിലും കടൽക്കൊള്ളയ്ക്ക് സാധ്യതയുണ്ട്. തെക്കേ അമേരിക്കൻ, തെക്കുകിഴക്കൻ ഏഷ്യൻ തീരങ്ങളിലും കരീബിയൻ കടലിനടുത്തും ചെറിയ കപ്പലുകൾ പോലും കടൽകൊള്ളയുടെ അപകടത്തിലാണ്.

## അവലംബം

;ഗ്രന്ഥസൂചിക

*

## പുറത്തേക്കുള്ള കണ്ണികൾ

* Cargo ship: general structure and arrangement by Picture
* Cargo ship types 

വർഗ്ഗം:കപ്പലുകൾ
വധശിക്ഷ നൈജീരിയയിൽ

നൈജീരിയയിൽ വധശിക്ഷ നിയമപരമായി നൽകാവുന്ന ശിക്ഷയാണ്.  
## ശിക്ഷാരീതി
വെടിവച്ചുള്ള വധശിക്ഷയും തൂക്കിക്കൊല്ലലുമാണ് ശിക്ഷാരീതികൾ. സാധാരണഗതിയിൽ തൂക്കിക്കൊല്ലലാണ് ശിക്ഷാരീതിയെങ്കിലും സായുധ മോഷണക്കാരെയും രാജ്യദ്രോഹക്കുറ്റം തന്ലിഞ്ഞവരെയും ചിലപ്പോൾ വെടിവച്ചു കൊല്ലാറുണ്ട്. 2002-ലാണ് ഇവിടെ അവസാനമായി വധശിക്ഷ നടപ്പാക്കപ്പെട്ടത്. ഇതുവരെ ശരിയ നിയമമനുസരിച്ചു നടപ്പാക്കിയ ഒരേയൊരു വധശിക്ഷയായിരുന്നു 2002 ജനുവരി 3-ന് നടന്നത്. സനി യാകുബു റോഡി എന്നയാളെ കൊലപാതകക്കുറ്റത്തിന് തൂക്കിക്കൊല്ലുകയായിരുന്നു. 
## വധശിക്ഷയർഹിക്കുന്ന കുറ്റങ്ങൾ
ക്രിമിനൽ കോഡും ആഭ്യന്തരക്കുഴപ്പങ്ങളെപ്പറ്റിയുള്ള നിയമവുമനുസരിച്ച് സായുധ മോഷണം, കൊലപാതകം, രാജ്യദ്രോഹം, സർക്കാരിനെതിരായ കുറ്റങ്ങൾ എന്നിവ വധശിക്ഷയർഹിക്കുന്ന കുറ്റങ്ങളാണ്. 

1999-ൽ പന്ത്രണ്ട് വടക്കൻ സംസ്ഥാനങ്ങൾ ശരിയ നിയമം സ്വീകരിച്ചു. ഇതിനുശേഷം ഗുദരതി, തട്ടിക്കൊണ്ടുപോകൽ എന്നിവയും വധശിക്ഷയർഹിക്കുന്ന കുറ്റങ്ങളായി. ഇതിനു ശേഷം പത്തിൽ കൂടുതൽ നൈജീരിയൻ മുസ്ലീം സ്തീകളെ വിവാഹേതര ലൈംഗികബന്ധം മുതൽ സ്വവർഗഭോഗം വരെയുള്ള കുറ്റങ്ങൾക്ക് കല്ലെറിഞ്ഞുള്ള വധശിക്ഷയ്ക്ക് വിധിക്കുകയുണ്ടായി. പക്ഷെ ഈ വധശിക്ഷകളൊന്നും നടപ്പിലാക്കപ്പെട്ടിട്ടില്ല. ശിക്ഷാവിധികൾ അപ്പീൽ വാദത്തിൽ തള്ളിപ്പോവുകയോ മനുഷ്യാവകാശ സംഘടനകളുടെ എതിർപ്പിനെത്തുടർന്ന് ജയിൽ ശിക്ഷയായി കുറയ്ക്കുകയോ ആണ് ചെയ്യപ്പെട്ടിട്ടുള്ളത്. 

## നിർത്തലാക്കാനുള്ള ശ്രമങ്ങൾ
2000 ജനുവരിയിൽ പ്രസിഡന്റ് ഒലുസെൻ ഒബസാഞ്ചോ 20 വർഷത്തിൽ കൂടുതലായി വധശിക്ഷ കാത്തുകഴിയുന്ന പ്രതികളെ വെറുതേ വിടുകയും വധശിക്ഷാ ഉത്തരവു കിട്ടി 10 വർഷത്തിനും 20 വർഷത്തിനുമിടയിലുള്ള കാലം കഴിഞ്ഞവരുടെ ശിക്ഷ ജീവപര്യന്തവുമായി കുറച്ചു. 
## പുതിയ സംഭവവികാസങ്ങൾ
2012 മാർച്ച് 2-ന് എഡറ്റ് ഒബെടെൻ മ്ബാങ്ക് എന്നയാളിനെ വധശിക്ഷ വിധിച്ച ശേഷം 15 വർഷം കഴിഞ്ഞ് കുറ്റക്കാരനല്ലെന്ന് കണ്ടെത്തി വിട്ടയച്ചു.

## അവലംബം

നൈജീരിയ
നൈജീരിയ
ലാലാജി ഗ്രന്ഥശാല

right|200px|thumb|ലാലാജി ഗ്രന്ഥശാല
കരുനാഗപ്പള്ളിയിൽ 1929-ൽ സ്ഥാപിതമായ വായനശാലയാണ് **ലാലാജി ഗ്രന്ഥശാല**.
ലാലാജി സ്മാരക കേന്ദ്ര ഗ്രന്ഥശാല & വായനശാല എന്നത് ഔദ്യോഗിക നാമം.
ഈ സ്ഥാപനം നിൽക്കുന്ന പ്രദേശം  ലാലാജി ജംഗ്ക്ഷൻ എന്ന് അറിയപ്പെടുന്നു. കേരളസംസ്ഥാനം  രൂപീവത്കൃതമാകുന്നതിനും കാൽ നൂറ്റാണ്ട് മുമ്പ്  സ്ഥാപിതമായ ഈ വായനശാല നാട്ടുമ്പുറത്ത് രൂപകൊണ്ടിട്ട് ഇപ്പോഴും നിലനില്ല്ക്കുന്ന ഏറ്റവും പഴക്കമുള്ള പൊതു വായനശാലകളിൽ ഒന്നായിരിക്കാം. 

## ലഘു ചരിത്രം
ഇന്ത്യൻ സ്വാതന്ത്ര്യ സമര പോരാളിയായി പഞ്ചാബ് കേസരി ലാലാ ലജ്പത് റായുടെ സ്മരാണാർഥം നാമകരണം ചെയ്യപ്പെട്ടിരിക്കുന്ന വായനശാലയുടെ ശിലാസ്ഥാപനം 26.10.1929. ഉദ്ഘാടനം 10.10.1930.

## ഈ സ്ഥാപനം സന്ദർശിച്ച പ്രസിദ്ധവ്യക്തികൾ
* ജവഹർലാൽ നെഹ്രു

*എ.കെ.ജി.  

* ടി. സുബ്രഹ്മണ്യൻ തിരുമുമ്പ്  
* കെ.പി. കേശവമേനോൻ  
* മന്നത്ത്‌ പത്മനാഭൻ
*സി.എസ്. സുബ്രഹ്മണ്യൻ പോറ്റി
*പി.എൻ. പണിക്കർ
*ബോധേശ്വരൻ
*ശൂരനാട് കുഞ്ഞൻപിള്ള

## വായനശാല ഇപ്പോൾ
#അംഗങ്ങൾ 5100
#പുസ്തകങ്ങൾ 21000ൽ പരം
#ദിനപത്രങ്ങൾ 14
#വാരികൾ 12
#മാസികൾ 12

## അവലംബം


വർഗ്ഗം:കൊല്ലം ജില്ലയിലെ ഗ്രന്ഥാലയങ്ങൾ
ബാറ്റിങ് ശരാശരി

ബാറ്റ്സ്മാൻ **ആകെ നേടിയ റൺസും** പുറത്തായതും തമ്മിലുള്ള അനുപാതമാണ്   അയാളുടെ **ബാറ്റിംഗ് ശരാശരി**. അതായത് അയാളൂടെ ആകെ ഇന്നിങ്സുകളിൽനിന്നും   ബാറ്റ്സ്മാൻ നോട്ട് ഔട്ട് ആയി നിന്ന ഇന്നിംഗ്സുകളെയും, റിട്ടയേർഡ് ഹർട്ട് ആയി നിന്ന ഇന്നിംഗ്സുകളേയും മൊത്തം ഇന്നിംഗ്സുകളിൽ നിന്ന് കുറയ്ക്കുന്നു.
അതായത്;

**ബാറ്റിംഗ് ശരാശരി = ആകെ നേടിയ റൺസ് /  (മൊത്തം ഇന്നിംഗ്സുകൾ - നോട്ട് ഔട്ടായി നിന്ന ഇന്നിംസുകൾ - റിട്ടയേർഡ് ഹർട്ട്(ഇൽ) ആയ ഇന്നിംഗ്സുകൾ)**
മൊത്തം എടുത്ത റൺസുകളും അതിനിടയിൽ അയാൾ പുറത്തായതും തമ്മിലുള്ള അനുപാതം അയാളുടെ ബാറ്റിങ് പാടവത്തിന്റെ അളവായി കണക്കാക്കുന്നു. രണ്ട് തവണ പുറത്താകുന്നതിനിടയിൽ അയാൾ ശരാശരി എത്ര റൺസ് എടുക്കും എന്നത് ഇതിനാൽ സൂചിപ്പിക്കുന്നു. ബൗളർമാരുടേ മുമ്പിൽ ഇയാളുടെ പിഴവില്ലായ്മയുടെയും അചഞ്ചലതയുടെയും ശക്തിയും ഇത് സൂചിപ്പിക്കുന്നു. ഉദാഹരണത്തിനു ടെസ്റ്റ് ക്രിക്കറ്റിൽ ഏറ്റവും കൂടൂതൽ ബാറ്റിംഗ് ശരാശരി ഉള്ള വ്യക്തി സർ ഡൊണാൾഡ് ബ്രാഡ്മാനാണ്.80 ഇന്നിംഗ്സുകളിൽ (10 നോട്ട് ഔട്ടുകൾ) നിന്ന് **99.94** റൺസ് ശരാശരിയോടെ 6996 റൺസ്. ക്രിക്കറ്റ് ഇതിഹാസമായി കരുതുന്ന ഇദ്ദേഹത്തെ  എട്ടിലൊന്ന് ഇന്നിങ്സുകളിലും പുറത്താക്കാനായിട്ടില്ല. അതുകൊണ്ട് തന്നെയാണ് അദ്ദേഹത്തെക്കാൾ റൺസ് എടുത്തവരുണ്ടെങ്കിലും ബാറ്റിങ്ശരാശരി കൂടിയിരിക്കാൻ കാരണം. 

പൊതുവേ ഒരു ശരാശരി ബാറ്റ്സ്മാനു ഇരുപതിനും നാലപതിനും ഇടയിൽ ബാറ്റിങ് ശരാശരി അഭിലഷണീയമാണ്. ഇന്ന് നല്ല പിച്ചുകളും ചെറിയ ഗ്രൗണ്ടുകളും ഒക്കെ ആയതോടെ 25നു മുകളിൽ ബാറ്റിങ് ശരാശരി നല്ല ശരാശരി ആയി കണക്കാക്കാൻ തുടങ്ങി. 50തിനു മുകളിൽ ബാറ്റിങ് ശരാശരി ഇന്ന് ബാറ്റിന്റ് പടുവായി കണക്കാക്കുന്നു.
* ബൗളിങ് പ്രധാനമായ ആൾ റൗണ്ടർ മാർക്ക് ശരാശരി  20-30 ശരാശരി കണ്ടുവരുന്നു. 

*  15 നു താഴെ ശരാശരി സ്ഥിരം ബോളർമാർക്ക് മാത്രം ഭൂഷണമാണ്
* 5നു താഴെ ബാറ്റിങ് ശരാശരിയുള്ള അപൂർവ്വം ബോളർ മാരുണ്ട്. ബി.എസ് ചന്ദ്രശേഖർ, ഗ്ലൻ മഗ്രാത്ത്, ആല്ഫ് വാലന്റ്റീൻ എന്നിവർ ഉദാഹരണമാണ്

ഏകദിനക്രിക്കറ്റിൽ ബാറ്റിങ് ശരാശരി പൊതുവേ കുറവായിരിക്കും  കാരണം അവിടെ കൂടുതൽ റൺസ് എടുക്കുക എന്നതാണ് പുറത്തായോ എന്നതിനേക്കാൽ പ്രധാനം അതുകൊണ്ടു തന്നെ കൂടുതൽ അപായസാധ്യതയുള്ള പന്തുകൾ കൂടി ധൈര്യത്തോടെ കളിക്കേണ്ടിവരുന്നു.

If a batter has been dismissed in every single innings, then their total number of runs scored divided by the number of times they have been out gives exactly the average number of runs they score per innings. However, for a batter with innings which have finished not out, this statistic is only an estimate of the average number of runs they score per innings – the true average number of runs they score per innings is unknown as it is not known how many runs they would have scored if they could have completed all their not out innings. If their scores have a geometric distribution then total number of runs scored divided by the number of times out is the maximum likelihood estimate of their true unknown average.

പുറത്താകാതെ എന്നത് ബാറ്റിങ് ആവരേജിനെ വളരെ സ്വാധീനിക്കുന്നു. പൊതുവേ മോശം ബാറ്ററാായ ഫിൽ ടോഫൽ 10 ഇന്നിങ്സിൽ നിന്നുമായി ആകെ 15 റൺസ് ആണ് നേടിയത്. അദ്ദേഹത്തിന്റെ ഉയർന്ന സ്കോർ 5 ആണ് പക്ഷേ ബാറ്റിങ് ശരാശരി 15 ആണ് കാരണം അതിനിടയിൽ ഒരു തവണ മാത്രമേ അദ്ദേഹം പുറത്തായിട്ടുള്ളു. , .

.

### ടസ്റ്റ് ക്രിക്കറ്റിലെ മികച്ച ബാറ്റിങ് ശരാശരികൾ

(Source:  Cricinfo Statsguru)

Table shows players with at least 20 innings completed.

 denotes not out.

വർഗ്ഗം:ക്രിക്കറ്റിലെ സാങ്കേതിക പദങ്ങൾ
വധശിക്ഷ നൈജറിൽ

നൈജറിൽ വധശിക്ഷ നിയമപരമായി നൽകാവുന്ന ശിക്ഷയാണ്.  
## ശിക്ഷാരീതി
വെടിവച്ചുള്ള വധശിക്ഷയാണ് ശിക്ഷാരീതി. 1976-ലാണ് ഇവിടെ അവസാനമായി വധശിക്ഷ നടപ്പാക്കപ്പെട്ടത്.   കമാന്റർ ബേയേർ മൂസ്സ, ക്യാപ്റ്റൻ സിഡി മൊഹമ്മദ്, തൊഴിലാളി നേതാവായ അഹ്മദ് മൗദ്ദോർ എന്നിവരെ 1976-ലെ അട്ടിമറി ശ്രമത്തിന് വധശിക്ഷയ്ക്ക് വിധിക്കുകയായിരുന്നു. മറ്റ് ആറു പേരെയും ഇതേ വിചാരണയിൽ വധശിക്ഷയ്ക്ക് വിധിച്ചിരുന്നെങ്കിലും അവർക്ക് പിന്നീട് മാപ്പുനൽകി. 
## വധശിക്ഷയർഹിക്കുന്ന കുറ്റങ്ങൾ
മുന്നൊരുക്കത്തോടെയുള്ള കൊലപാതകം, ശാരീരിക പീഠനം, അക്രമത്തോടെയുള്ള മോഷണം, രാജ്യദ്രോഹം, സർക്കാരിനെതിരായുള്ള കുറ്റങ്ങൾ എന്നിവയാണ് പണ്ടുമുതലേ വധശിക്ഷ വിധിച്ചിട്ടുള്ള കുറ്റങ്ങൾ. സൈനിക നിയമപ്രകാരവും വധശിക്ഷ് നൽകാം. 

നൈജറിന്റെ നാഷണൽ അസംബ്ലി 2003 മേയ് മാസത്തിൽ പുതിയ ക്രിമിനൽ കോഡ് സ്വീകരിച്ചു.  പുതിയ കോഡ് പ്രകാരം മനുഷ്യരാശിക്കെതിരായ കുറ്റങ്ങളും അടിമക്കച്ചവടവും മറ്റും വധശിക്ഷ നൽകാവുന്ന കുറ്റങ്ങളാണ്. 
## നിർത്തലാക്കാനുള്ള ശ്രമങ്ങൾ
2007 ഡിസംബർ 18-നും 2008 ഡിസംബർ 18-നും വധശിക്ഷ നിർത്തലാക്കാനുള്ള പ്രമേയം ഐക്യരാഷ്ട്രസഭയുടെ പൊതുസഭയിൽ അവതരിപ്പിച്ചപ്പോൾ വോട്ടെടുപ്പിൽ നിന്ന് വിട്ടുനിന്നു. 
## അവലംബം

നൈജർ
നൈജർ
നൈജർ
വധശിക്ഷ നമീബിയയിൽ

വധശിക്ഷ നിർത്തലാക്കപ്പെട്ട രാജ്യമാണ് നമീബിയ. 

## ചരിത്രം
നമീബിയൻ ഭരണഘടനയുടെ (1990) ആറാം ആർട്ടിക്കിളനുസരിച്ച്: "ജീവിക്കാനുള്ള അവകാശം ബഹുമാനിക്കപ്പെടുകയും സംരക്ഷിക്കപ്പെടുകയും ചെയ്യേണ്ടതാണ്. ഒരു നിയമവും മരണശിക്ഷ നൽകാൻ മതിയായതല്ല. ഒരു കോടതിക്കും ട്രൈബ്യൂണലിനും വധശിക്ഷ വിധിക്കാനവകാശമില്ല. നമീബിയയിൽ ഒരു വധവും നടക്കാൻ പാടില്ല." 1988 ലാണ് അവസാന വധശിക്ഷ നടപ്പാക്കപ്പെട്ടത്..

2008 ഡിസംബർ 18-നു 2010 ഡിസംബർ 21-നും വധശിക്ഷ നിറുത്തലാക്കാനുദ്ദേശിച്ച് ഐക്യരാഷ്ട്ര സഭയുടെ പൊതുസഭയിൽ അവതരിപ്പിക്കപ്പെട്ട പ്രമേയങ്ങളെ നമീബിയ പിന്താങ്ങി.

## അവലംബം

നമീബിയ
നമീബിയ
വധശിക്ഷ റുവാണ്ടയിൽ

വധശിക്ഷ നിർത്തലാക്കപ്പെട്ട രാജ്യമാണ് റുവാണ്ട.  1998-ലാണ് റുവാണ്ടയിലെ അവസാന വധശിക്ഷ നടപ്പിലായത്. 

## ചരിത്രം
റുവാണ്ടൻ വംശഹത്യയിൽ കുറ്റക്കാരായ ചിലർ ഇവിടെനുന്നും ഒളിച്ചോടി വിദേശരാജ്യങ്ങളിൽ അഭയം തേടിയിരുന്നു. ഇതിൽ ചില രാജ്യങ്ങൾ വധശിക്ഷ നിലവിലുള്ള രാജ്യങ്ങളിലേയ്ക്ക് കുറ്റവാളികളെ കൈമാറ്റം ചെയ്യാത്തതിനാൽ റുവാണ്ട വധശിക്ഷ നിർത്തലാക്കാൻ തീരുമാനിക്കുകയായിരുന്നു. 

## അവലംബം

റുവാണ്ട
റുവാണ്ട
വധശിക്ഷ സഹ്രാവി അറബ് ഡെമോക്രാറ്റിക്ക് റിപ്പബ്ളിക്കിൽ

സഹ്രാവി അറബ് ഡെമോക്രാറ്റിക് റിപ്പബ്ലിക്കിൽ വധശിക്ഷ നിർത്തലാക്കപ്പെട്ടിട്ടുണ്ട്. 

## ചരിത്രം
1976-ൽ സ്വാതന്ത്ര്യം ലഭിച്ച ശേഷം ഇവിടെ വധശിക്ഷ നടപ്പാക്കപ്പെട്ടിട്ടില്ല. രാജ്യത്തിന്റെ ഭരണഘടനയുടെ (1991) പതിമൂന്നാം ആർട്ടിക്കിളിന്റെ പരിഷ്കരിച്ച രൂപം വധശിക്ഷ നിരോധിതമാണ് എന്ന് പ്രസ്താവിക്കുന്നു. 

## അവലംബം

സഹ്രാവി അറബ് ഡെമോക്രാറ്റിക്ക് റിപ്പബ്ളിക്ക്
സഹ്രാവി അറബ് ഡെമോക്രാറ്റിക് റിപ്പബ്ലിക്ക്
വധശിക്ഷ സാവോ ടോം ആൻഡ് പ്രിൻസിപ്പെയിൽ

വധശിക്ഷ നിർത്തലാക്കപ്പെട്ട രാജ്യമാണ് സാവോ ടോം ആൻഡ് പ്രിൻസിപ്പെ. 

## ചരിത്രം
സാവോ ടോം ആൻഡ് പ്രിൻസിപ്പെ ഭരണഘടനയുടെ (1990) ഇരുപത്തൊന്നാം ആർട്ടിക്കിളനുസരിച്ച്: "മനുഷ്യജീവൻ കെടുത്താവുന്നതല്ല. ഒരു കുറ്റത്തിനും വധശിക്ഷ നൽകാൻ പാടില്ല." എന്ന് പറയുന്നു. 

2008 ഡിസംബർ 18-നു 2010 ഡിസംബർ 21-നും വധശിക്ഷ നിറുത്തലാക്കാനുദ്ദേശിച്ച് ഐക്യരാഷ്ട്ര സഭയുടെ പൊതുസഭയിൽ അവതരിപ്പിക്കപ്പെട്ട പ്രമേയങ്ങളെ സാവോ ടോം ആൻഡ് പ്രിൻസിപ്പെ പിന്താങ്ങി.

## അവലംബം

സാവോ ടോം ആൻഡ് പ്രിൻസിപ്പെ
സാവോ ടോം ആൻഡ് പ്രിൻസിപ്പെ
മഴനിയമം

മഴയോ സമാനമായ കാരണങ്ങളോ മൂലം ഏകദിന മാച്ചുകളോ ക്ലിപ്തവിക്കറ്റ് മാച്ചുകളോ ഇടയ്ക്കുവെച്ചു അവസാനിപ്പിക്കേണ്ടി വരുമ്പോൾ രണ്ടു ടീമുകളുടെയും റൺ നിരക്കു കണക്കാക്കാൻ ഉപയോഗിക്കാവുന്ന സൂത്രവാക്യം എന്ന നിലയിൽ  ക്രിക്കറ്റ് ലോകത്തു് നിർദ്ദേശിക്കപ്പെട്ടിട്ടുള്ള പ്രസിദ്ധമായ ഒരു സമ്പ്രദായമാണു് "മഴനിയമം". ജയദേവൻ രീതി, വി.ജെ.ഡി. രീതി എന്നെല്ലാം കൂടി അറിയപ്പെടുന്നു.ഡക്ക്‌വർത്ത്-ലൂയിസ് രീതിയ്ക്കു പകരം ഉപയോഗിക്കാവുന്നതെന്നു് ബി.സി.സി.ഐ. പരിഗണിച്ചിട്ടുള്ള വി.ജെ.ഡി. രീതി ആവിഷ്കരിച്ചതു മലയാളിയും തൃശ്ശൂർ എഞ്ചിനീയറിങ്ങ് കോളേജിലെ പൂർവ്വവിദ്യാർത്ഥിയുമായ  വി. ജയദേവൻ എന്ന സിവിൽ എഞ്ചിനീയറാണു.

## അവലംബം

## പുറത്തേക്കുള്ള കണ്ണികൾ
* Comparison with D/L method
* Jayadevan's rain rules for LOI cricket
* An improved system for the computation of target scores in interrupted limited over cricket matches adding variations in scoring range as another parameter
വധശിക്ഷ സെനഗലിൽ

വധശിക്ഷ നിർത്തലാക്കപ്പെട്ട രാജ്യമാണ് സെനഗൽ.  

## ചരിത്രം
സെനഗലിന്റെ ഭരണഘടന മരണശിക്ഷയെക്കുറിച്ച് സംസാരിക്കുന്നില്ല. 2004 ഡിസംബർ 10-ന് സെനഗലിലെ ദേശിയ അസംബ്ലി മഹാഭൂരിപക്ഷത്തോടെ എല്ലാ കുറ്റങ്ങൾക്കും വധശിക്ഷ ഒഴിവാക്കാനുള്ള നിയമം പാസാക്കി. 

സ്വാതന്ത്ര്യത്തിനു ശേഷം രണ്ടാൾക്കാരെ മാത്രമേ സെനഗൽ വധിച്ചിട്ടുള്ളൂ. 1965-ലാണ് ആദ്യത്തെ വധശിക്ഷ നടപ്പിലായത്. **മുസ്തഫ ലോ** എന്നയാളെ സെനഗലിന്റെ ആദ്യ പ്രസിഡന്റായിരുന്ന **ലിയോപോൾഡ് സെഡാർ സെങ്ഘോറെ** വധിച്ചതിന്, ഫയറിംഗ് സ്ക്വാഡുപയോഗിച്ച് വെടിവച്ചു കൊല്ലുകയായിരുന്നു. 

രണ്ടാമത്തേതും അവസാനത്തേതുമായ വധശിക്ഷ ഒരു പാർലമെന്റംഗത്തെ കൊന്ന കുറ്റത്തിന് **അബ്ദു എൻഡാഫ്ഫ ഫാ**യെ എന്നയാളിനെ 1967-ൽ വധിച്ചപ്പോഴാണ് നടപ്പിലായത്. അതിനുശേഷം കൊലക്കുറ്റത്തിന് ശിക്ഷിക്കപ്പെട്ടവർക്കെല്ലാം ജീവപര്യന്തം തടവാണ് ലഭിച്ചിട്ടുള്ളത്. 

2008 ഡിസംബർ 18-നും 2010 ഡിസംബർ 21-നും വധശിക്ഷ നിറുത്തലാക്കാനുദ്ദേശിച്ച് ഐക്യരാഷ്ട്രസഭയുടെ പൊതുസഭയിൽ അവതരിപ്പിക്കപ്പെട്ട പ്രമേയങ്ങളുടെ വോട്ടെടുപ്പിൽ നിന്ന് സെനഗൽ വിട്ടുനിന്നു. 

## അവലംബം

സെനഗൽ
സെനഗൽ
ടൂർണമെന്റ് (ചലച്ചിത്രം)

ലാൽ സംവിധാനം ചെയ്ത് 2010-ൽ പുറത്തിറങ്ങിയ മലയാളചലച്ചിത്രമാണ് ***ടൂർണമെന്റ്***. മനു, രൂപ മഞ്ജരി, ഫഹദ് ഫാസിൽ, പ്രവീൺ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. ലാൽ തന്നെയാണ് ചിത്രത്തിന്റെ തിരക്കഥ രചിച്ചിരിക്കുന്നത്.

## അഭിനേതാക്കൾ
* മനു – ബോബി വർഗ്ഗീസ്
* രൂപ മഞ്ജരി – അശ്വതി അലക്സ്
* ഫഹദ് ഫാസിൽ – വിശ്വനാഥൻ
* പ്രവീൺ – ഉസ്മാൻ അലി
* ജോൺ – ബാലചന്ദ്രൻ
* ആര്യൻ - ജോൺ ബാലസുബ്രഹ്മണ്യം
* പ്രജിൻ
* സലീം കുമാർ – കറുപ്പയ്യ
* കൊച്ചുപ്രേമൻ – ക്ലീറ്റസ്
* ഇന്ദ്രൻസ് – ആദിവാസി
* സിദ്ദിഖ് – പരിശീലകൻ

## ഗാനങ്ങൾ

## പുറത്തേക്കുള്ള കണ്ണികൾ
* 
* ''ടൂർണമെന്റ്''  – മലയാളസംഗീതം.ഇൻഫോ

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ലാൽ സംവിധാനം ചെയ്ത ചലച്ചിത്രങ്ങൾ
വധശിക്ഷ സിയറ ലിയോണിൽ

സിയറ ലിയോണിൽ വധശിക്ഷ നിയമപരമായി നൽകാവുന്ന ശിക്ഷയാണ്.  
## ശിക്ഷാരീതി
വെടിവച്ചുള്ള വധശിക്ഷയും തൂക്കിക്കൊല്ലലുമാണ് ശിക്ഷാരീതികൾ. 1998 ഒക്ടോബറിലാണ് ഇവിടെ അവസാനമായി വധശിക്ഷ നടപ്പാക്കപ്പെട്ടത്.  സൈനികക്കോടതി വധശിക്ഷയ്ക്ക് വിധിച്ച 34 ആൾക്കാരിൽ 24 പേരെ രാജ്യദ്രോഹക്കുറ്റത്തിന് വെടിവച്ച് കൊല്ലുകയായിരുന്നു.

## വധശിക്ഷയർഹിക്കുന്ന കുറ്റങ്ങൾ
കൊലപാതകം, അക്രമത്തോടെയുള്ള മോഷണം, രാജ്യദ്രോഹം എന്നിവയാണ് വധശിക്ഷയർഹിക്കുന്ന കുറ്റങ്ങൾ. 
## നിർത്തലാക്കാനുള്ള ശ്രമങ്ങൾ
സിയറ ലിയോണിന്റെ 1991ലെ ഭരണഘടനയിൽ ആർട്ടിക്കിൾ 16 (1) അനുസരിച്ച് നിയമമനുസരിച്ച് വിചാരണചെയ്ത് ശിക്ഷിക്കപ്പെട്ട ആൾക്കാരെ മാത്രമേ വധിക്കാൻ പാടുള്ളൂ.  

സിയറ ലിയോണിലെ ആഭ്യന്തര യുദ്ധത്തിൽ അൻപതിനായിരം ആൾക്കാരുടെ മരണത്തിലും ആയിരക്കണക്കിനാൾക്കാർ വികലാംഗരാകുകയും ജനസംഖ്യയിൽ മൂന്നിലൊന്നാൾക്കാർ വീടുകളിൽ നിന്ന് ഓടിപ്പോകേണ്ടിവരുകയും  ചെയ്തിരുന്നു. 1999-ൽ സമാധാന ഉടമ്പടി ഒപ്പുവച്ചതോടെ കൊലപാതകക്കുറ്റത്തിനും രാജ്യദ്രോഹത്തിനും വധശിക്ഷ വിധിച്ചവരെ മാപ്പുനൽകി വിട്ടയച്ചു. വിമത നേതാവ് **ഫോഡെ സങ്കോഹ്** ഇക്കൂട്ടത്തിൽ പെടുന്നു. യുദ്ധശേഷം രൂപീകരിച്ച സത്യത്തിന്റെയും സമവായത്തിന്റെയും കമ്മിറ്റി (TRC) വധശിക്ഷ സ്ഥിരമായി നിർത്തലാക്കണമെന്നും നിലവിലുള്ള എല്ലാ വധശിക്ഷാവിധികളും നടപ്പാക്കുന്നത് തടയണമെന്നും നിർദ്ദേശിച്ചു. 

2005 ജനുവരി 25-ന് പ്രസിഡന്റ് **അഹമദ് ടെജാൻ കബ്ബാ** നാട്ടിലെ നിയമങ്ങൾ മാറ്റാൻ തനിക്ക് അവകാശമില്ലെന്നും അവ നടപ്പിലാക്കുകയാണ് തന്റെ കടമയെന്നും ചൂണ്ടിക്കാട്ടി.

## പുതിയ സംഭവവികാസങ്ങൾ
യുദ്ധക്കുറ്റങ്ങളെ വിചാരണ ചെയ്യാൻ ഐക്യരാഷ്ട്രസഭയുമായിച്ചേർന്ന് രൂപീകരിച്ച കമ്മിറ്റി വധശിക്ഷ നൽകുന്നില്ല. 

2008 ഡിസംബർ 18-നും 2010 ഡിസംബർ 21-നും വധശിക്ഷ നിറുത്തലാക്കാനുദ്ദേശിച്ച് ഐക്യരാഷ്ട്ര സഭയുടെ പൊതുസഭയിൽ അവതരിപ്പിക്കപ്പെട്ട പ്രമേയങ്ങളുടെ വോട്ടെടുപ്പിൽ നിന്ന് സിയറ ലിയോൺ വിട്ടുനിന്നു.

## അവലംബം

സിയറ ലിയോൺ
സിയറ ലിയോൺ
സിയറ ലിയോൺ
സിദ്ധാർത്ഥൻ കാട്ടുങ്ങൽ

കേരളത്തിലെ മുൻ എംഎൽഎയും കോൺഗ്രസ് നേതാവുമായിരുന്നു **സിദ്ധാർത്ഥൻ കാട്ടുങ്ങൽ**(16 മേയ് 1944 - 17 ജൂൺ 2012). ഇരിങ്ങാലക്കുടയിൽ നിന്നും നാട്ടികയിൽ നിന്നും എം.എൽ.എ ആയിട്ടുണ്ട്.

## ജീവിതരേഖ
കെ. ചാത്തുക്കുട്ടിയുടെയും അമ്മുവിന്റെയും മകനായി തൃശ്ശൂരിൽ ജനിച്ചു. 
ഭാര്യ കെ വി പ്രഭാവതി.

## അധികാരങ്ങൾ
* കൊച്ചി ദേവസ്വം ബോർഡ് പ്രസിഡണ്ട്.
* ഡി.സി.സി. വൈസ് പ്രസിഡണ്ടും ജനറൽ സെക്രട്ടറിയുമായിട്ടുണ്ട്.

## തിരഞ്ഞെടുപ്പുകൾ

## അവലംബം

## പുറം കണ്ണികൾ

വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
ഫൾഗറൈറ്റ്

മണലിലോ സിലിക്കയിലോ മിന്നലേൽക്കുമ്പോൾ അവിടുത്തെ സിലിക്ക ഉരുകി അതിലെ തരികൾ ഒന്നിച്ച് ചേർന്ന് ഒരു ഗ്ലാസ് കുഴൽ രൂപംകൊള്ളുന്നു. 1800 ഡിഗ്രി സെൽഷ്യത്തിൽ കൂടൂതൽ ഊഷ്മാവിൽ മിന്നൽ ഏൽക്കുമ്പോഴാണ് ഇങ്ങനെ സംഭവിക്കുന്നത്. ഈ ഗ്ലാസിനെ **ഫൾഗറൈറ്റ്** എന്നാണ് പറയുന്നത്. **മിന്നലിന്റെ [[ഫോസിൽ]]** എന്നാണ് ഫൾഗറൈറ്റിനെ വിശേഷിപ്പിക്കുന്നത്.
## അവലംബം

വർഗ്ഗം:സ്ഫടികം
വർഗ്ഗം:ക്വാർട്ട്സ് ഇനങ്ങൾ
മെഗാസുനാമി

ആറരക്കോടി വർഷങ്ങൾക്ക് മുമ്പ് മെക്സിക്കോയിലെ **ചിറ്റ്സുലുബി**ൽ ഒരു ഉൽക്ക വന്നു പതിച്ചു. അതിഭയങ്കരമായ ആഘാതത്തെ തുടർന്ന് അവിടെ ഒരു **മെഗാ[[സുനാമി]]** ഉടലെടുത്തു. ആയിരക്കണക്കിന് അടി ഉയരത്തിൽ രാക്ഷസത്തിരമാലകൾ അടിച്ചുകയറി. ഈ ഉൽക്കാപതനത്തെ തുടർന്നാണ് ഭൂമിയിൽ നിന്ന് ഡൈനോസറുകൾ അപ്രത്യക്ഷമായതെന്നാണ് ചില ശാസ്ത്രജ്ഞർ വിശ്വസിക്കുന്നത്.

വർഗ്ഗം:സമുദ്രപ്രതിഭാസങ്ങൾ
വർഗ്ഗം:പ്രകൃതിക്ഷോഭങ്ങൾ
വധശിക്ഷ സോമാലിലാന്റിൽ

സോമാലിലാന്റിൽ വധശിക്ഷ നിയമപരമായി നൽകാവുന്ന ശിക്ഷയാണ്.  
## ശിക്ഷാരീതി
വെടിവച്ചുള്ള വധശിക്ഷയാണ് ശിക്ഷാരീതി. 2006-ലാണ് ഇവിടെ അവസാനമായി വധശിക്ഷ നടപ്പാക്കപ്പെട്ടത്.   
## പുതിയ സംഭവവികാസങ്ങൾ
2012 മേയ് 16-ന് ഹാർഗേസിയയിലെ ഒരു സൈനികക്കോടതി 17 നാട്ടുകാരെ മൂന്ന് പോലീസുകാരെ കൊന്നു എന്ന കുറ്റത്തിന് വെടിവച്ചുകൊല്ലാൻ വിധിച്ചു. 
## അവലംബം

സോമാലിലാന്റ്
സോമാലിലാന്റ്
കിൽതാൻ

ഇന്ത്യയുടെ തെക്കു പടിഞ്ഞാറ് ഭാഗത്ത് , കേരളത്തിന്‌ പടിഞ്ഞാറ്, മാലദ്വീപുകൾക്ക് വടക്കായി അറബിക്കടലിലാണ് ലക്ഷദ്വീപിൽ ഉൾപ്പെടുന്ന പവിഴപ്പുറ്റു ദ്വീപ് **കിൽത്താൻ**. മലയാളമാണ് ദ്വീപിന്റെ ഔദ്യോഗിക ഭാഷ. 100% ജനങ്ങളും ഇസ്ലാം മത വിശ്വാസികളായ പട്ടിക വർഗക്കാരാണ്. കേരളത്തിന്റെ പടിഞ്ഞാറ് ഭാഗത്ത് അറബിക്കടലിൽ അങ്ങിങ്ങായി ചിതറികിടക്കുന്ന മുപ്പത്തിയാറു ദ്വീപുകളുടെ സമൂഹമാണ് ലക്ഷദ്വീപുകൾ എന്നറിയപ്പെടുന്നത്. ലക്ഷദ്വീപിൽ ഏറ്റവും വടക്കുപടിഞ്ഞാറായി മംഗലാപുരത്തിനോടടുത്തുകിടക്കുന്ന ഒരു ചെറിയ ദ്വീപാണ് കിൽത്താൻ ദ്വീപ്. മലപ്പുറം ജില്ലയിലെ പൊന്നാനിയെ **മലബാറിലെ ചെറിയ മക്ക** എന്ന് വിശേഷിപ്പിക്കുന്നത് പോലെ കിൽത്താൻ ദ്വീപിനെ ലക്ഷദ്വീപിലെ 'ചെറിയപൊന്നാനി' എന്ന് വിശേഷിക്കപ്പെടുന്നു. മതവിജ്ഞാനത്തിനായി ഇതര ദ്വീപുകളിൽ നിന്ന് ജനങ്ങൾ ഇവിടെ വരികയും മതവിജ്ഞാനം കരസ്ഥമാക്കുകയും ചെയ്യ്തിരുന്നു എന്നതാണ് ഈ ദ്വീപിനെ ചെറിയപൊന്നാനി എന്നറിയപെടാൻ കാരണം. അതുപോലെ ഇൽമും തഖ്‌വയും സുഹ്ദും തികഞ്ഞ ഒരുപാട് പണ്ഡിതൻമാരും ഈ ദ്വീപിലുണ്ട്. 

മഹാനായ **ഗുലാം മുഹമ്മദ് നഖ്ഷബന്ദി** (കിളുത്തനിലെ തങ്ങൾ, അമേനി പോയോവർ) ഇന്നാട്ടിലെ ഒരു പ്രമുഖനാണ്.
കൽപേനി ദ്വീപുകാരനും 'അഹ്മദ് നഖ്ശബന്തി' യുടെ സമകാലികനും വലിയുമായ 'അഹ്മദ് സൂഫി' ഈ നാടിനെകുറിച്ച് പറഞ്ഞത് "ഹജ്ജ് കൊള്ളാൻ ആഗ്രഹമുള്ളവർ കിൽത്താൻ ദ്വീപിൽ പോയികൊള്ളട്ടെ!" എന്നായിരുന്നുവത്രേ. 

വർഗ്ഗം:ലക്ഷദ്വീപിലെ ദ്വീപുകൾ
വർഗ്ഗം:ഇന്ത്യയിലെ ദ്വീപുകൾ
വധശിക്ഷ സെയ്‌ഷെൽസിൽ

വധശിക്ഷ നിർത്തലാക്കപ്പെട്ട രാജ്യമാണ് സെയ്‌ഷെൽസ്. 

## ചരിത്രം
സെയ്ഷൽസ് ഭരണഘടനയുടെ (1993) പതിനഞ്ചാം ആർട്ടിക്കിൾ: "രാജ്യത്തെ ഒരു നിയമവും വധശിക്ഷ നൽകാൻ പാടില്ല." എന്ന് പറയുന്നു. 
2008 ഡിസംബർ 18-നു 2010 ഡിസംബർ 21-നും വധശിക്ഷ നിറുത്തലാക്കാനുദ്ദേശിച്ച് ഐക്യരാഷ്ട്ര സഭയുടെ പൊതുസഭയിൽ അവതരിപ്പിക്കപ്പെട്ട പ്രമേയങ്ങളിൽ വോട്ടെടുപ്പ് നടന്ന അവസരങ്ങളിൽ സെയ്ഷെല്സ് പ്രതിനിധി സഭയിൽ ഹാജരുണ്ടായിരുന്നില്ല.

## അവലംബം

സെയ്‌ഷെൽസ്
സെയ്ഷെൽസ്
പനവേലി

കൊല്ലം ജില്ലയിലെ കൊട്ടാരക്കരയ്ക്കു സമീപം എം.സി റോഡിൽ സ്ഥിതി ചെയ്യുന്ന ഒരു സ്ഥലമാണ് **പനവേലി**.

## അവലംബം

വർഗ്ഗം:കൊല്ലം ജില്ലയിലെ ഗ്രാമങ്ങൾ
വധശിക്ഷ ദക്ഷിണാഫ്രിക്കയിൽ

വധശിക്ഷ നിർത്തലാക്കപ്പെട്ട രാജ്യമാണ് സൗത്ത് ആഫ്രിക്ക.  

## ചരിത്രം
വർണവിവേചനം നിലവിലിരുന്ന വർഷങ്ങളിൽ ധാരാളം വധശിക്ഷകൾ ദക്ഷിണാഫ്രിക്കയിൽ നടന്നിരുന്നു. 1989നാണ് ഇവിടെ അവസാന വധശിക്ഷ നടപ്പിലായത്. അന്താരാഷ്ട്ര സമൂഹം അംഗീകരിക്കാത്ത **ബാണ്ടുസ്ഥാൻ ഹോംലാന്റ്** എന്ന രാജ്യത്തിൽ 1991-ൽ ഒരു വധശിക്ഷ നടപ്പിലായിരുന്നു. 

1995-ൽ വധശിക്ഷ നിർത്തലാക്കപ്പെട്ടു. 1990-ൽ സർക്കാർ വധശിക്ഷകൾ നടപ്പിലാക്കുന്നത് താൽക്കാലികമായി നിർത്തിവച്ചു.  ഭരണഘടനാകോടതി ഒരു കേസിന്റെ വിധിയുടെ ഭാഗമായി 1995 ജൂൺ 6-ന് പുതിയ ഭരണഘടനയ്ക്കനുസൃതമല്ല വധശിക്ഷ എന്ന് കണ്ടെത്തുകയായിരുന്നു. ആ സമയത്ത് ദക്ഷിണാഫ്രിക്കൻ പ്രസ്സ് അസ്സോസിയേഷന്റെ റിപ്പോർട്ടനുസരിച്ച് 453 പേർ വധശിക്ഷ കാത്ത് ജയിലിലുണ്ടായിരുന്നു. 1997-ലെ ക്രിമിനൽ നിയമ ഭേദഗതി ഔദ്യോഗികമായി വധശിക്ഷ ഇല്ലാതെയാക്കി. ഇതിനു മുൻപ് വധശിക്ഷ വിധിക്കപ്പെട്ട ആൾക്കാരുടെ ശിക്ഷ പുതുതായി വിധിക്കാനും ഈ നിയമം വ്യവസ്ഥ ചെയ്യുന്നു.  ഈ നിയമം 1998 നവംബർ 13-ന് നിലവിൽ വന്നു. 

2008 ഡിസംബർ 18-നു 2010 ഡിസംബർ 21-നും വധശിക്ഷ നിറുത്തലാക്കാനുദ്ദേശിച്ച് ഐക്യരാഷ്ട്ര സഭയുടെ പൊതുസഭയിൽ അവതരിപ്പിക്കപ്പെട്ട പ്രമേയങ്ങളെ സൗത്ത് ആഫ്രിക്ക പിന്താങ്ങുകയും അവതരണത്തിൽ ഭാഗഭാക്കാവുകയും ചെയ്തു.

## പുതിയ സംഭവവികാസങ്ങൾ
2005 മേയ് 25ന് ഭരണഘടനാക്കോടതി നിലവിലുള്ള എല്ലാ മരണശിക്ഷകളും ഉപേക്ഷിക്കാനും കഴിയുന്നത്ര വേഗം പ്രതികൾക്ക് പുതിയ ശിക്ഷ വിധിക്കാനും ഉത്തരവിട്ടു. 
## അവലംബം

ദക്ഷിണാഫ്രിക്ക
ദക്ഷിണാഫ്രിക്ക
ഭൂമിയുടെ ട്രോജൻ ലഘുഗ്രഹം

ഭൂമിയുടെ ട്രോജൻ ലഘുഗ്രഹത്തെ നാസയുടെ **വൈൾഡ് ഫീൽഡ് ഇൻഫ്രാറെഡ് എക്സ് പ്ലോറർ** (WISE) കണ്ടെത്തി. 300 മീറ്റർ മാത്രമേ ഇതിന് വലിപ്പമുള്ളു.  ഭൂമിയിൽ നിന്ന് 80 ദശലക്ഷം കിലോമീറ്റർ ദൂരെയാണ് ഇത് സ്ഥിതിചെയ്യുന്നത്. ട്രോജൻ 365.389 ദിവസം കൊണ്ട് സൂര്യനെ ചുറ്റുന്നു. ഭൂമി 365.256 ദിവസം കൊണ്ട് സൂര്യനെ ചുറ്റുന്നു. ഇതിന് സൂര്യനിൽ നിന്നുള്ള കൂടിയ ദൂരം **1.19** ആസ്ട്രോണമിക്കൽ യൂണിറ്റും. കുറഞ്ഞ ദൂരം **0.81** ആസ്ട്രോണമിക്കൽ യൂണിറ്റുമാണ്.

വർഗ്ഗം:സൗരയൂഥം
ട്രോജൻ ലഘുഗ്രഹം

സൂര്യനു ചുറ്റും ഒരു  ഗ്രഹത്തിന്റേയൊ,ഉപഗ്രഹത്തിന്റേയോ ഭ്രമണപഥത്തിൽ സഞ്ചരിക്കുന്ന ഉൽക്കകളാണ് ട്രോജൻ ലഘുഗ്രഹങ്ങൾ. ഒരു ഗ്രഹത്തിന്റെയും സൂര്യന്റെയും ഇടയിലുള്ള ഒരു പഥത്തിൽ ഇവ സൂര്യനെ ഏതാണ്ട് ഗ്രഹത്തിന്റെ അതേ വേഗതയിൽ പരിക്രമണം ചെയ്യുന്നു. ഭൂമിയ്ക്കും ട്രോജൻ ലഘുഗ്രഹം ഉണ്ട്.

വർഗ്ഗം:ഉൽക്കകൾ
വധശിക്ഷ ടാൻസാനിയയിൽ

ടാൻസാനിയയിൽ വധശിക്ഷ നിയമപരമായി നൽകാവുന്ന ശിക്ഷയാണ്. 

## ശിക്ഷാരീതി
തൂക്കിക്കൊല്ലലാണ് ശിക്ഷാരീതി. 1994-ലാണ് ഇവിടെ അവസാനമായി വധശിക്ഷ നടപ്പാക്കപ്പെട്ടത്.   
## വധശിക്ഷയർഹിക്കുന്ന കുറ്റങ്ങൾ
കൊലപാതകവും രാജ്യദ്രോഹവും വധശിക്ഷയർഹിക്കുന്ന കുറ്റങ്ങളാണ്. 
## നിർത്തലാക്കാനുള്ള ശ്രമങ്ങൾ
2002 ഏപ്രിൽ മാസത്തിൽ പ്രസിഡന്റ് ബെഞ്ചമിൻ എംകാപ വധശിക്ഷ വിധിക്കപ്പെട്ട 100 പേരുടെ ശിക്ഷ ജീവപര്യന്തമായി കുറച്ചു.  ഇത് ജീവിക്കാനുള്ള അവകാശത്തെ പ്രസിഡന്റ് അംഗീകരിക്കുന്നതിന്റെ തെളിവാണെന്നായിരുന്നു ഔദ്യോഗിക വിശദീകരണം. 2005-ൽ ദാർ അസ്സലാം ജയിലിൽ ഉദ്ദേശം 90 ഓളം ആൾക്കാർ 20-ൽ പരം വർഷങ്ങളായി വധശിക്ഷ കാത്തു കഴിയുന്നുണ്ടായിരുന്നു. ഇതിൽ 15 പേർ ജയിലിലെ തിരക്കിനോടും മർദ്ദനത്തോടും പ്രതിഷേധിച്ച് നിരാഹാരസമരം നടത്തി. 2010 ഡിസംബറിൽ 295 പുരുഷന്മാരും 11 സ്ത്രീകളും വധശിക്ഷ കാത്തു കഴിയുന്നുണ്ടായിരുന്നു. 
## പുതിയ സംഭവവികാസങ്ങൾ
2008 ഡിസംബർ 18-നു 2010 ഡിസംബർ 21-നും വധശിക്ഷ നിറുത്തലാക്കാനുദ്ദേശിച്ച് ഐക്യരാഷ്ട്ര സഭയുടെ പൊതുസഭയിൽ അവതരിപ്പിക്കപ്പെട്ട പ്രമേയങ്ങളുടെ വോട്ടെടുപ്പിൽ നിന്ന് ടാൻസാനിയ വിട്ടുനിന്നു. 

9 വർഷമായി വധശിക്ഷ കാത്തു കഴിയുകയായിരുന്ന ടേറ്റ് കഫൂഞ്ച എന്നയാളെ 2009-ൽ നിരപരാധിയാണെന്നു കണ്ടെത്തി അപ്പീൽക്കോടതി വിട്ടയച്ചു. 

2012 ജൂൺ 5-ന് ടാൻസാനിയയിലെ മനുഷ്യാവകാശ റിപ്പോർട്ട് പ്രകാരം ജനങ്ങളുടെ വധശിക്ഷയെക്കുറിച്ചുള്ള അഭിപ്രായം സർക്കാർ കണക്കിലെടുക്കേണ്ടതുണ്ട്. 6000 ആൾക്കാർ പങ്കെടുത്ത ഒരു അഭിപ്രായ വോട്ടെടുപ്പിൽ 75% ആൾക്കാർ വധശിക്ഷ നല്ല ശിക്ഷാരീതിയല്ലെന്നും 74 % ആൾക്കാർ ജീവപര്യന്തം തടവുപയോഗിച്ച് ഇതിനെ ഇല്ലാതാക്കാമെന്നും അഭിപ്രായപ്പെട്ടു. 

## അവലംബം

ടാൻസാനിയ
ടാൻസാനിയ
ടാൻസാനിയ
വധശിക്ഷ ടോഗോയിൽ

വധശിക്ഷ നിർത്തലാക്കപ്പെട്ട രാജ്യമാണ് ടോഗോ. 

## ചരിത്രം
1978-ലാണ് ടോഗോയിൽ അവസാന വധശിക്ഷ നടന്നത്.  1986-ൽ അട്ടിമറിക്ക് ശ്രമിച്ചതിന് 13 ആൾക്കാരെ വധശിക്ഷയ്ക്ക് വിധിക്കുകയുണ്ടായി. 1987-ൽ പ്രസിഡന്റ് ഗ്നാസ്സിംഗ്ബെ എയാഡീമ ഇവരുടെ ശിക്ഷകൾ ജീവപര്യന്തമായി കുറച്ചു. 

1992-ൽ ഒരു ജനാധിപത്യ ഭരണഘടന ടോഗോയിൽ സ്വീകരിച്ചു. 
## നിർത്തലാക്കൽ
2009-ൽ ടോഗോ വധശിക്ഷ നിർത്തലാക്കി.  ടോഗോയുടെ പാർലമെന്റ് ഐകകണ്ഠ്യേന ഇതിനായുള്ള പ്രമേയം പാസാക്കുകയായിരുന്നു. 

2008 ഡിസംബർ 18-ന് വധശിക്ഷ നിറുത്തലാക്കാനുദ്ദേശിച്ച് ഐക്യരാഷ്ട്ര സഭയുടെ പൊതുസഭയിൽ അവതരിപ്പിക്കപ്പെട്ട പ്രമേയത്തിന്റെ വോട്ടെടുപ്പിൽ നിന്ന് ടോഗോ വിട്ടുനിന്നു. 2010 ഡിസംബർ 21-ന് ഇതേ ഉദ്ദേശത്തോടെ അവതരിപ്പിച്ച പ്രമേയത്തെ ടോഗോ പിന്താങ്ങി.

## അവലംബം

ടോഗോ
ടോഗോ
വധശിക്ഷ ടുണീഷ്യയിൽ

ടുണീഷ്യയിൽ വധശിക്ഷ നിയമപരമായി നൽകാവുന്ന ശിക്ഷയാണ്.  
## ശിക്ഷാരീതി
വെടിവച്ചുള്ള വധശിക്ഷയും തൂക്കിക്കൊല്ലലുമാണ് ശിക്ഷാരീതികൾ. 1991-ലാണ് ഇവിടെ അവസാനമായി വധശിക്ഷ നടപ്പാക്കപ്പെട്ടത്.   
## വധശിക്ഷയർഹിക്കുന്ന കുറ്റങ്ങൾ
കൊലപാതകം, അക്രമം, രാജ്യത്തിന്റെ ആഭ്യന്തരസുരക്ഷയ്ക്കോ ബാഹ്യസുരക്ഷയ്ക്കോ എതിരേയുള്ള ആക്രമണങ്ങൾ എന്നിവയാണ് വധശിക്ഷയർഹിക്കുന്ന കുറ്റങ്ങൾ. 
## നിർത്തലാക്കാനുള്ള ശ്രമങ്ങൾ
ടുണീഷ്യയിൽ വധശിക്ഷ നിലവിലുണ്ടെങ്കിലും പ്രസിഡന്റ് ബെൻ അലി ഒരുമാതിരി എല്ലായ്പ്പോഴും വധശിക്ഷ ഒഴിവാക്കിക്കൊടുക്കാറുണ്ടായിരുന്നു. ബെൻ അലി പുറത്തായശേഷം വന്ന സർക്കാർ എല്ലാ രാഷ്ട്രീയ കുറ്റവാളികളെയും വെറുതേ വിടുന്നതായി പ്രഘ്യാപിച്ചു. 

2008 ഡിസംബർ 18-നും 2010 ഡിസംബർ 21-നും വധശിക്ഷ നിറുത്തലാക്കാനുദ്ദേശിച്ച് ഐക്യരാഷ്ട്ര സഭയുടെ പൊതുസഭയിൽ അവതരിപ്പിക്കപ്പെട്ട പ്രമേയങ്ങളുടെ വോട്ടെടുപ്പുസമയത്ത് ടുണീഷ്യയുടെ പ്രതിനിധി സഭയിലുണ്ടായിരുന്നില്ല. 

## അവലംബം

ടുണീഷ്യ
കൊമോറസ്
കൊമോറസ്
നമ്പ്യാന്തമിഴ്‌

നമ്പ്യാന്മാർ കഥാകഥനത്തിനുപയോഗിച്ചിരുന്ന വിശേഷ വ്യവഹാരഭാഷ. സംസ്‌കൃതപ്രാതിപദികങ്ങൾ ധാരാളമായിച്ചേർത്ത ഭാഷയാണിത്.  സംസ്‌കൃതപദബഹുലമോ ആര്യശൈലീനിബദ്ധമോ അല്ല ഇത്. വിഭക്ത്യാന്ത സംസ്‌കൃതമില്ലാത്തതിനാൽ ലീലാതിലകകാരൻ നന്വ്യാന്തമിഴിനെ മണിപ്രവാള വിഭാഗത്തിൽ ഉൾപ്പെടുത്തുന്നില്ല.

ബ്രഹ്മാണ്ഡപുരാണം, അംബരീഷോപാഖ്യാനം, നളോപാഖ്യാനം, ദേവീമാഹാത്മ്യം എന്നിവയാണ് ഈ സാഹിത്യഭാഷ ഉപയോഗിച്ച് എഴുതിയ പ്രധാന കൃതികൾ. നമ്പ്യാന്തമിഴിനെപ്പറ്റി ആധികാരികമായ പരാമർശം ലീലാതിലകത്തിൽ ഉണ്ട്.

## ഉൽഭവം
പണ്ട് കൂടിയാട്ടം എന്ന ക്ഷേത്രകല ആസ്വദിക്കുവാൻ ത്രൈവർണ്ണികരോടൊപ്പം സാധാരണക്കാരും വന്നിരുന്നു. സംസ്‌കൃതപ്രഭാവമുള്ള ആ കലാരൂപം കാണാനല്ലാതെ, എല്ലാം മനസ്സിലാക്കുവാൻ സാധാരണക്കാർക്ക് കഴിഞ്ഞിരുന്നില്ല. അപ്പോൾ കൂടിയാട്ടത്തിന്റെ ചില ഭാഗങ്ങൾ ചൊല്ലി വിസ്തരിച്ചു മലയാളത്തിൽ കൂത്തു പറയുന്ന രീതിയുണ്ടായി. ചാക്യാന്മാരാണ് ഇത് തുടങ്ങിവെച്ചത്.  പതിമൂന്നാംശതകമായപ്പോഴേക്കും പുരാണകഥകളും അവയുടെ സംക്ഷേപവും ആടുന്നതിനുവേണ്ടി നാട്ടുഭാഷയിൽ എഴുതിത്തുടങ്ങി. ആ ഭാഷയ്ക്ക് നമ്പ്യാന്തമിഴ് എന്നു പേരു വിളിച്ചു. ചാക്യാന്മാർ കൂത്ത് പറയുമ്പോൾ
അത് വിസ്തരിച്ച് സാധാരണക്കാർക്ക് മനസ്സിലാക്കികൊടുക്കുന്നത് നമ്പ്യാന്മാരായിരുന്നു. അങ്ങനെ നമ്പ്യാന്തമിഴ് എന്ന പേരിൽ സാമാന്യ വ്യവഹാരഭാഷ അറിയപ്പെട്ടു തുടങ്ങി. (തമിഴ് എന്നാണ് അന്ന് കേരളഭാഷ അറിയപ്പെട്ടിരുന്നത്). ആദ്യകാല ഗദ്യത്തിന്റെ മാതൃകയാണിത്.

## നമ്പ്യാന്തമിഴിന്റെ മാതൃക

## അവലംബം

#. ഭാഷാഗദ്യം. പ്രൊഫ. സി എൽ ആന്റണി
#. സാഹിത്യചരിത്രം പ്രസ്ഥാനങ്ങളിലൂടെ എഡി. ഡോ. കെ എം ജോർജ്ജ്
#. പ്രാചീന മധ്യകാലീന സാഹിത്യം-ഡോ. നളിനി സതീഷ്, കാലിക്കറ്റ് സർവ്വകലാശാല പ്രസിദ്ധീകരണം

വർഗ്ഗം:ഭാഷാഭേദങ്ങൾ
വർഗ്ഗം:മലയാളഭാഷയുടെ ചരിത്രം
വധശിക്ഷ സ്വാസിലാന്റിൽ

സ്വാസിലാന്റിൽ വധശിക്ഷ നിയമപരമായി നൽകാവുന്ന ശിക്ഷയാണ്.  1968-ൽ ബ്രിട്ടനിൽ നിന്ന് സ്വാതന്ത്ര്യം കിട്ടിയ ശേഷം 34 പേരെ വധിച്ചിട്ടുണ്ട്. 
## ശിക്ഷാരീതി
തൂക്കിക്കൊല്ലലാണ് ശിക്ഷാരീതി. 1982-ലാണ് ഇവിടെ അവസാനമായി വധശിക്ഷ നടപ്പാക്കപ്പെട്ടത്.  പ്രമുഖ ബിസിനസ് കാരിയായ **ഫിലിപ എംഡ്ലൂലി**യെ തന്റെ വീട്ടു ജോലിക്കാരിയുടെ മകളെ മന്ത്രവാദത്തിന്റെ ഭാഗമായി കൊന്ന് ശരീരം വികൃതമാക്കിയകുറ്റത്തിന് തൂക്കിക്കൊല്ലുകയായിരുന്നു.

## നിയമവശങ്ങൾ
1938-ലെ ക്രിമിനൽ നിയമം 1938-ൽ ഭേദഗതി ചെയ്തതനുസരിച്ച് കൊലപാതകങ്ങൾക്ക് വധശിക്ഷ നിർബന്ധമാണ്. രാജ്യദ്രോഹത്തിന് കുറ്റത്തിന്റെ കാഠിന്യമനുസരിച്ച് വധശിക്ഷ നൽകുകയോ നൽകാതിരിക്കുകയോ ചെയ്യാം. എല്ലാ വധശിക്ഷകളും നിർബന്ധമായി അപ്പീലിനു പോകും. അപ്പീൽ തള്ളപ്പെട്ടാൽ രാജാവിന്റെ മാപ്പിനായി അപേക്ഷിക്കാം. 
## നിർത്തലാക്കാനുള്ള ശ്രമങ്ങൾ
**രാജാവ് എംസ്വാതി മൂന്നാമൻ** വധശിക്ഷയുടെ കാര്യത്തിൽ ഉദാരമനസ്കനായാണ് അറിയപ്പെടുന്നത്. പ്രധാനദിവസങ്ങളോടനുബന്ധിച്ച് അദ്ദേഹം വധശിക്ഷകൾ ജീവപര്യന്തം തടവായോ, ജീവപര്യന്തം തടവിനെ 15 മുതൽ 20 വർഷം വരെയുള്ള തടവായോ കുറയ്ക്കാറുണ്ട്. 2003-ൽ സെനെറ്റിൽ വധശിക്ഷയെപ്പറ്റി ചർച്ചയുണ്ടായതായി റിപ്പോർട്ടുണ്ടായിരുന്നു. ഇതെത്തുടർന്ന് വധശിക്ഷ വിധിക്കുന്നത് ഒഴിവാക്കിയിട്ടില്ലെങ്കിലും നടപ്പിലാക്കുന്നത് നിർത്തിവച്ചിരിക്കുകയാണെന്ന് നിയമമന്ത്രി പ്രസ്താവിച്ചിരുന്നു. 

2005 ആഗസ്റ്റിൽ രാജാവ് പുതിയ ഭരണഘടനയ്ക്ക് അംഗീകാരം നൽകി. ഇതിലും വധശിക്ഷ നിലനിർത്തിയിട്ടുണ്ട്. 

2008 ഡിസംബർ 18-നും 2010 ഡിസംബർ 21-നും സ്വാസിലാന്റ് ഐക്യരാഷ്ട്രസഭയുടെ പൊതുസഭയിൽ വധശിക്ഷ നിർത്തലാക്കാനുള്ള പ്രമേയത്തിനെതിരേ വോട്ടുചെയ്തു. 

## പുതിയ സംഭവവികാസങ്ങൾ

## അവലംബം

സ്വാസിലാന്റ്
സ്വാസിലാന്റ്
സ്വാസിലാന്റ്
ജൂത ശാസനം

ജൂതചെപ്പേട്* 

മുയരിക്കോട് വാണരുള്ളിയ കുലശേഖര ഭാസ്കര രവിവർമ്മ ജൂത പ്രമാണിയായിരുന്ന ജോസഫ് റബ്ബാന്‌ അഞ്ചുവണ്ണവും മറ്റ് 72 പദവികളും അനുവദിച്ച് നൽകിയ ചെമ്പ് പട്ടയം. പുതുവർഷം ആയിരാ മാണ്ടിലാണ് ഈ ചെമ്പ് പട്ടയം എഴുതപ്പെട്ടത്. ജൂതരുടെ കച്ചവട സംഘത്തെ പറഞ്ഞിരുന്ന പേരാണ് അഞ്ചുവണ്ണം എന്ന് വിശ്വസിക്കുന്നു. വട്ടെഴുത്തിലാണ് ജൂതപ്പട്ടയം എഴുതപ്പെട്ടത്. മധ്യകാല കേരളത്തിൽ ജൂത സമൂഹത്തിന് ലഭിച്ചിരുന്ന പദവിയും പരിഗണനയും ഈ ചെപ്പേട് സാക്ഷ്യപ്പെടുത്തുന്നു.

## അവലംബം

വർഗ്ഗം:കേരളചരിത്രം
വർഗ്ഗം:ശാസനങ്ങളും ശിലാലിഖിതങ്ങളും
വർഗ്ഗം:1000
വർഗ്ഗം:ചേരസാമ്രാജ്യം
വർഗ്ഗം:മലയാളലിപി
സി.എൽ. ആന്റണി

ഒരു പ്രമുഖ മലയാളഭാഷാപണ്ഡിതനും വൈയാകരണനുമായിരുന്നു **സി. എൽ. ആന്റണി**. 1913 ആഗസ്‌റ്റ്‌ 2-ന്‌ തൃശൂരിലെ പുതുക്കാട്ട്‌ ജനിച്ചു. പിതാവ് ലോനപ്പൻ. മാതാവ് മറിയം. 1938 മുതൽ 1941 വരെ വിവിധ ഹൈസ്‌കൂളുകളിൽ ഭാഷാദ്ധ്യാപകനായിരുന്നു. 1941-’56 കാലഘട്ടത്തിൽ തൃശൂർ സെന്റ്‌ തോമസ്‌, തേവര സേക്രഡ്‌ ഹാർട്ട്‌, മഹാരാജാസ്‌ എന്നീ കോളജുകളിൽ അദ്ധ്യാപകനായിരുന്നു. 1956 മുതൽ 1968 വരെ ചിറ്റൂർ ഗവൺമെന്റ്‌ കോളജിലും മഹാരാജാസ്‌ കോളജിലും പ്രൊഫസറായും സേവനമനുഷ്ഠിച്ചു.കേരളപാണിനീയത്തെ വിമർശനാത്മകമായി സമീപിക്കുന്ന **കേരളപാണിനീയഭാഷ്യം** ആണ് അദ്ദേഹത്തിന്റെ ഏറ്റവും പ്രശസ്തമായ കൃതി.  മലയാളഭാഷാ വികാസ പരിണാമങ്ങളെ സംബന്ധിച്ച് ഭാഷാസംക്രമവാദത്തിന്റെ സൈദ്ധാന്തികൻ എന്ന നിലയിൽ അദ്ദേഹം പ്രശസ്തനാണ്.
കേരള സാഹിത്യ അക്കാദമി അവാർഡ്‌ ലഭിച്ചിട്ടുണ്ട്‌..

1979 മാർച്ച്‌ 27-ന്‌ അന്തരിച്ചു.

## കൃതികൾ
* ഭാഷാപഠനങ്ങൾ (രണ്ടു ഭാഗങ്ങൾ), 
* ഭാരത മലയാള പാഠാവലി,  
* കേരളപാണിനീയ ഭാഷ്യം

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ഭാഷാശാസ്ത്രജ്ഞർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:മലയാളഭാഷാശാസ്ത്രവിദഗ്ദ്ധർ
വർഗ്ഗം:മലയാളത്തിലെ വ്യാകരണഗ്രന്ഥകർത്താക്കൾ
നളോപാഖ്യാനം

നമ്പ്യാന്തമിഴിൽ രചിക്കപ്പെട്ട  അജ്ഞാത കർതൃകമായ കൃതിയാണ് **നളോപാഖ്യാനം**.  പതിനാലാം നൂറ്റാണ്ടാണ് ഇതിന്റെ രചനാകാലമെന്ന് കണക്കാക്കുന്നു. നളരാജാവ് ലോകപരിപാകന്മാരെ സന്ദർശിക്കുന്നതു മുതൽ പുഷ്‌ക്കരനിൽ നിന്നും രാജ്യം വീണ്ടെടുത്തു ഭരിക്കുന്നതുവരെയുളള കഥാഭാഗം സംക്ഷിപ്തരൂപത്തിൽ ഈ കൃതിയിൽ വർണ്ണിച്ചിരിക്കുന്നു.

## അവലംബം

വർഗ്ഗം:സാഹിത്യം
തരുവണ അബ്ദുല്ല മുസ്‌ലിയാർ

പ്രമുഖ മത പണ്ഡിതനും സമസ്ത കേന്ദ്ര മുശാവറ അംഗവുമായിരുന്നു **തരുവണ അബ്ദുല്ല മുസ്‌ലിയാർ**. 2012 ജൂൺ 17 ന് അദ്ദേഹം അന്തരിച്ചു. സമസ്ത കേരള ഇസ്‌ലാം മതവിദ്യാഭ്യാസബോർഡ്, സുന്നി വിദ്യാഭ്യാസബോർഡ്, സമസ്ത കേരള സുന്നിയുവജനസംഘം, സമസ്ത കേരള ജംഇയ്യത്തുൽ മുഅല്ലിമീൻ എന്നീ സംഘടനകളുടെ സ്ഥാപകാംഗമായി പ്രവർത്തിച്ചിട്ടുണ്ട്. മദ്രസ്സ വിദ്യാഭ്യാസ സിലബസ് തയ്യാറാക്കിയതിൽ പ്രമുഖ പങ്കുവഹിച്ചു. പ്രഭാഷകനും കവിയും ഗ്രന്ഥകാരനുമായിരുന്നു. സ്വാതന്ത്ര്യസമരകാലത്ത് വയനാട്ടിൽ ദേശീയപ്രസ്ഥാനങ്ങളുമായി സഹകരിച്ചു പ്രവർത്തിച്ചു. 
## ജീവിതരേഖ
ജനനം:
 1927 ജൂലൈ 7ന് തരുവണയിൽ കുട്ടപ്പറമ്പൻ അഹ്മദ് മർയം ദമ്പതികളുടെ നാലു മക്കളിൽ രണ്ടാമൻ.

മരണം:
1433 റജബ് 26 (2012 ജൂൺ 17)

ഖബർ:
മലപ്പുറം ജില്ലയിലെ അരീക്കോടിനടുത്ത് പത്തനാപുരം മസ്ജിദ് ഖബർസ്ഥാനിൽ

## കൃതികൾ
* 'തജ്‌വീദുത്തിലാവ:' (ഇസ്‌ലാം മത വിദ്യാഭ്യാസ ബോർഡിന്റെ ആദ്യ, ഖുർആൻ പാരായണനിയമ പാഠപുസ്തകം)
*'സന്ദർശകർക്കൊരു വഴികാട്ടി'(വയനാട് ജില്ലയിലെ 29 മഹാരഥൻമാരുടെ മഖാമുകളെക്കുറിച്ചുള്ള ഹൃസ്വ വിവരണം)
* 'മുവാഫിഖും മസ്ബൂഖും'
* 'പവിഴങ്ങൾ'(നഫാഇസുദ്ദുറർ വ്യാഖ്യാനം)
* 'സാദൂൻ യസീർ ലിയൗമിൽ അസീർ'
* 'ബുറാഖിൻ പുറത്ത്'
*الضياء والسراج لتلاوة خبر الإسراء والمعراج
(മിഅ്റാജ് മൗലിദ്)
* منحة النورية في ذكر بعض مناقب الدرة الشرونورية
(വടകര മമ്മദാജി തങ്ങൾ (റ) മൗലിദ്)
* مواهب الولي الأكبر على جمع مناقب الشيخ علي أكبر
(വാരാമ്പറ്റ ദില്ലിക്കോയ തങ്ങൾ എന്ന പേരിൽ അറിയപ്പെടുന്ന ശൈഖ് അലി അക്ബർ (റ) മൗലിദ്)
*  അജ്മീർ തവസ്സുൽ പദ്യം
* വടകര മമ്മദാജി(റ), വയനാട്ടിലെ പൗരപ്രമുഖനായിരുന്ന ആലിഹാജി എന്നവരെ ക്കുറിച്ചുള്ള അനുശോചന കാവ്യങ്ങൾ

## പുരസ്കാരങ്ങൾ
*2011-ലെ സൗദി നാഷണൽ രിസാല സ്റ്റഡി സർക്കിൾ സമ്മാനിച്ച 'മഖ്ദൂം അവാർഡ്'

## അവലംബം

മകൻ ഇബ്റാഹീം അഹ്സനി നൽകിയ വിവരങ്ങൾ

## പുറം കണ്ണികൾ

വർഗ്ഗം:മുസ്ലീം എഴുത്തുകാർ
വധശിക്ഷ ഉഗാണ്ടയിൽ

ഉഗാണ്ടയിൽ വധശിക്ഷ നിയമപരമായി നൽകാവുന്ന ശിക്ഷയാണ്.  
## ശിക്ഷാരീതി
വെടിവച്ചുള്ള വധശിക്ഷയും തൂക്കിക്കൊല്ലലുമാണ് ശിക്ഷാരീതികൾ. ജയിൽ റിക്കാർഡുകൾ പ്രകാരം 1938-നു ശേഷം ഒരു സ്ത്രീ സഹിതം 377 ആൾക്കാരെ നിയമപ്രകാരം ഉഗാണ്ടയിൽ തൂക്കിക്കൊന്നിട്ടുണ്ട്. ഈദി അമിന്റെ ഭരണകാലത്ത് 71 ആൾക്കാരെ നിയമപരമായി ശിക്ഷിച്ചിട്ടുണ്ടെങ്കിലും ആയിരക്കണക്കിനാൾക്കാരെ നിയമത്തിനു വെളിയിൽ വധിച്ചിട്ടുണ്ട്. 2005-ലാണ് ഇവിടെ അവസാനമായി വധശിക്ഷ നടപ്പാക്കപ്പെട്ടത്.  
## വധശിക്ഷയർഹിക്കുന്ന കുറ്റങ്ങൾ
15 കുറ്റങ്ങൾക്ക് ഉഗാണ്ടയുടെ പീനൽ കോഡനുസരിച്ച് വധശിക്ഷ നൽകാം. ഇതിലെ ഒൻപതു കുറ്റങ്ങൾ രാജ്യദ്രോഹം എന്ന ഗണത്തിൽ പെടുത്താം. ബലാത്സംഗം, കൊലപാതകം, അക്രമത്തോടെയുള്ള മോഷണം, അക്രമത്തോടെയുള്ള തട്ടിക്കൊണ്ടുപോകൽ എന്നീ കുറ്റങ്ങൾക്ക് വധശിക്ഷ നൽകാവുന്നതാണ്. ആറുതരം രാജ്യദ്രോഹക്കുറ്റങ്ങൾക്ക് വധശിക്ഷ നിർബന്ധമാണ്. 

ഭരണഘടനയുടെ 22-ആം വകുപ്പുപ്രകാരം നിയമപ്രകാരമുള്ള കോടതിയുത്തരവും മേൽക്കോടതിയുടെ അംഗീകാരവും ഇല്ലാതെ ആരെയും വധിക്കാൻ പാടില്ല. 1995-ലെ ഭരണഘടന പ്രകാരം മാപ്പു നൽകാനുള്ള അധികാരം പ്രസിഡന്റിനുണ്ട്. 
## നിർത്തലാക്കാനുള്ള ശ്രമങ്ങൾ
2001-ൽ ഭരണഘടന പുതുക്കുന്നതിന്റെ സാദ്ധ്യത പരിശോധിക്കാൻ ഒരു കമ്മിറ്റിയെ പ്രസിഡന്റ് യോവേരി മൂസെവേനി നിയമിക്കുകയുണ്ടായി. ജയിലുദ്യോഗസ്ഥർ വധശിക്ഷയുടെ നടത്തിപ്പ് മാനസികസംഘർഷമുണ്ടാക്കുന്നതാണെന്നും അതിനാൽ വധശിക്ഷയ്ക്കു പകരം മരണം വരെയുള്ള തടവ് നടപ്പിലാക്കണമെന്നും ഈ കമ്മിറ്റിയോട് അഭ്യർത്ഥിച്ചു. 2004 ഡിസംബറിലാണ് റിപ്പോർട്ട് സമർപ്പിക്കപ്പെട്ടത്. പാർലമെന്റ് 2002-ൽ തീവ്രവാദത്തിന് വധശിക്ഷ നിർബന്ധമായും (ഏതു തരം തീവ്രവാദപ്രവർത്തനത്തനും) നൽകാൻ നിയമമുണ്ടാക്കി. ന്യായാധിപന് തോന്നുന്നപക്ഷം കുറഞ്ഞ ശിക്ഷ നൽകാവുന്നതാണ്. 

2005 ജൂൺ 14-ന് ഭരണഘടനാകോടതി വധശിക്ഷ നിയമവിധേയമാണെന്നും എങ്കിലും ചില കുറ്റങ്ങൾക്ക് നിർബന്ധമായും വധശിക്ഷ നൽകുന്നത് നിയമപരമല്ലെന്നും വിധിച്ചു. 

2006 ഡിസംബറിൽ 566 പേർ ഉഗാണ്ടയിൽ വധശിക്ഷ കാത്തു കഴിയുന്നുണ്ടായിരുന്നു. ഇതിൽ പലരും 10 വർഷത്തിൽ കൂടുതലായി വധശിക്ഷ കാത്തു കഴിയുകയായിരുന്നു. 
## പുതിയ സംഭവവികാസങ്ങൾ

2008 ഡിസംബർ 18-നു 2010 ഡിസംബർ 21-നും വധശിക്ഷ നിറുത്തലാക്കാനുദ്ദേശിച്ച് ഐക്യരാഷ്ട്ര സഭയുടെ പൊതുസഭയിൽ അവതരിപ്പിക്കപ്പെട്ട പ്രമേയങ്ങൾക്കെതിരേയാണ് ഉഗാണ്ട വോട്ടുചെയ്തത്. 
## അവലംബം

ഉഗാണ്ട
ഉഗാണ്ട
യൂറോപ്യൻ ആരൽ

**ആംഗ്വില്ല** എന്ന ആരൽ മത്സ്യം യൂറോപ്പിലെനദികളിലും അമേരിക്കയിലെ  നദികളിലും കണ്ട് വരുന്നു. പ്രായപൂർത്തിയായ മത്സ്യങ്ങൾ കടലിലെത്തി ഏറെ ദൂരം സഞ്ചരിച്ച് ബർമുഡാ ദ്വീപിനടുത്തുള്ള സർഗാസ്സോ കടലിലാണ് പ്രജനനം നടത്തുന്നത്. മുട്ടയിട്ടശേഷം അവ ചത്തുപോകും. മുട്ട വിരിഞ്ഞുണ്ടാകുന്ന ചെറു ആരലുകൾ റിബ്ബൺ ആകൃതിയിലാണ്.  ഇവ കടലിലൂടെ തിരികെ യാത്ര ചെയ്ത് മാതാപിതാക്കൾ ഉണ്ടായിരുന്ന പുഴകളിലെത്തിച്ചേരും. 
യൂറോപ്പ്യൻ ആരലുകൾക്ക് ഇത് 3000 മൈലോളം നീണ്ട യാത്രയാണിത്. ഒരു വർഷത്തിലധികം നീണ്ട യാത്രയാണിത്. അമേരിക്കൻ ഇനങ്ങൾ 6 മാസംകൊ​ണ്ട് യാത്ര പൂർത്തിയാക്കും.

വർഗ്ഗം:മത്സ്യപ്രജനനം
വർഗ്ഗം:മത്സ്യങ്ങൾ
വർഗ്ഗം:യൂറോപ്പിലെ മത്സ്യങ്ങൾ
വർഗ്ഗം:ആരലുകൾ
തരു ദത്ത്

ഇന്ത്യൻ ഇംഗ്ലീഷ് കവയിത്രിയായിരുന്നു **തരു ദത്ത്**. തരുലതാ ദത്ത് എന്നാണ് പൂർണനാമം. ഗോവിൻ ചന്ദർ ദത്തിന്റെ പുത്രിയായി 1856-ൽ ബംഗാളിൽ ജനിച്ചു. സഹോദരിയായ അരുലതയോടൊപ്പം യൂറോപ്പിലായിരുന്നു വിദ്യാഭ്യാസം. നിസിലെ ഫ്രഞ്ച് സ്കൂളിലെ പഠനം ഫ്രഞ്ച് ഭാഷയും സാഹിത്യവുമായി പരിചയപ്പെടാൻ ഇവർക്ക് അവസരം നൽകി. 1871-ൽ ദത്ത്കുടുംബം കേംബ്രിജിൽ താമസമാക്കി. അവിടെവച്ച് *ഹയർ ലെക്ചേഴ്സ് ഫോർ വിമൻ* എന്ന പ്രഭാഷണ പരമ്പര കേൾക്കാനിടയായത് തരുലതയിൽ ഗണ്യമായ സ്വാധീനം ചെലുത്തി. 1873-ൽ ഇവർ കൊൽക്കത്തയിൽ തിരിച്ചെത്തി. അടുത്തവർഷം സംഭവിച്ച അരുലതയുടെ വിയോഗം തരുലതയ്ക്കു താങ്ങാനാവാത്ത ദുരന്തമായിരുന്നു.

## വിവർത്തനം

1875-ൽ ഫ്രഞ്ച് കവിതകളുടെ ഇംഗ്ലീഷ് വിവർത്തനങ്ങൾ ഉൾക്കൊള്ളുന്ന ***എ ഷീഫ് ഗ്ലിൻഡ് ഇൻ ഫ്രഞ്ച് ഫീൽഡ്സ്*** പ്രസിദ്ധീകരിച്ചു. 165 കവിതകളുള്ളതിൽ എട്ടെണ്ണം അരുലതയുടേതായിരുന്നു. ഈ സമാഹാരത്തിൽ അണിനിരന്നിട്ടുള്ള ഫ്രഞ്ച് കവികളെക്കുറിച്ച് തരുലത തയ്യാറാക്കിയ കുറിപ്പുകൾ ഇതിന്റെ ആകർഷണീയത വർധിപ്പിക്കുന്നു. ഫ്രഞ്ച് കവിയായ ബെറാൻഷേയുടെ *മൈ വൊക്കേഷൻ* തുടങ്ങിയ ചില പ്രസിദ്ധ കവിതകൾ ഇതിലുണ്ട്. തരുലത രചിച്ച *അ മോൻ പേർ* എന്ന ഗീതകത്തോടെയാണ് ഈ കൃതിയുടെ ഉപസംഹാരം.

## നോവൽ രചന

1876-ൽ തരു ദത്ത് സംസ്കൃതപഠനം തുടങ്ങി. സംസ്കൃതസാഹിത്യത്തിൽനിന്നുള്ള ചില കഥകൾ ഇംഗ്ലീഷിലേക്കു വിവർത്തനം ചെയ്തു. ഇവരുടെ മരണശേഷം ഈ രചനകൾ *എൻഷ്യന്റ് ബാലഡ്സ് ആൻഡ് ലെജൻഡ്സ് ഒഫ് [[ഹിന്ദുസ്ഥാൻ]]* എന്ന പേരിൽ എഡ്മൺഡ് ഗോസിന്റെ അവതാരികയോടുകൂടി പിതാവായ ഗോവിൻ ചന്ദർ ദത്ത് പ്രസിദ്ധപ്പെടുത്തി. ബിയാങ്ക, *ഓർ ദ് യങ് സ്പാനിഷ് മെയ്ഡൻ* എന്ന അപൂർണ നോവൽ 1878-ൽ ബംഗാൾ മാഗസിനിന്റെ ജനുവരി-ഏപ്രിൽ ലക്കത്തിലൂടെ വെളിച്ചം കണ്ടു. തൊട്ടടുത്ത വർഷം തരുലതയുടെ ഫ്രഞ്ച് നോവലായ *ല് ഷുർനാൽ ദ് മദ്‌വാമസെ ദർവേഴ്സ്* പാരിസിൽ പുറത്തുവന്നു. വില്യം സെക്ഫോർഡിന്റെ *വാഥെക്* എന്ന കൃതിക്കു സമശീർഷമാണ് ഈ നോവലെന്ന് നിരൂപകർ വിലയിരുത്തുകയുണ്ടായി. ക്ഷയരോഗബാധയാൽ 1877-ൽ തരു ദത്ത് അന്തരിച്ചു.

## പുറത്തേക്കുള്ള കണ്ണികൾ

*http://www.poemhunter.com/toru-dutt/
*http://www.poemhunter.com/toru-dutt/biography/
*http://englishcyberliterature.net/back3.pdf 

വർഗ്ഗം:1856-ൽ ജനിച്ചവർ
വർഗ്ഗം:1877-ൽ മരിച്ചവർ
വർഗ്ഗം:ഇന്ത്യൻ കവയിത്രികൾ
വർഗ്ഗം:ബംഗാളികൾ
ദീപാങ്കർ മുഖർജി

സിപിഐ(എം) കേന്ദ്രകമ്മറ്റിയംഗവും സി.ഐ.ടി.യു ദേശീയ സെക്രട്ടറിയുമായിരുന്നു **ദീപാങ്കർ മുഖർജി**(1943 ജൂൺ 2 - 2012 ജൂൺ 18). മുൻ രാജ്യസഭാംഗമായിരുന്നു. അർബുദ രോഗബാധിതനായാണ് അദ്ദേഹം അന്തരിച്ചത്.
## ജീവിതരേഖ
റെയിൽവേ ജീവനക്കാരനായ നരേന്ദ്രനാഥി മുഖർജിയുടെയും രേണുക മുഖർജിയുടെയും മകനായി കൊൽക്കത്തയിൽ ജനിച്ച അദ്ദേഹം അവിവാഹിതനാണ്. ബനാറസ് ഹിന്ദു സർവകലാശാലയിൽ നിന്ന് ഇലക്ട്രിക്കൽ എൻജിനിയറിങ്ങിൽ ബിരുദം നേടിയ ദീപാങ്കർ ജോലി ഉപേക്ഷിച്ചാണു ട്രേഡ് യൂണിയൻ രംഗത്ത് സജീവ സാനിധ്യമായത്. ആന്ധ്രയിൽ ജോലി ചെയ്തുകൊണ്ടിരുന്നപ്പോൾ ജനകീയശാസ്ത്ര പ്രസ്ഥാനത്തിന്റെ പ്രവർത്തകനായാണ് പൊതു രംഗത്തേക്ക് കടന്നുവന്നത്. 
1994ലും 2000 -ലും പശ്ചിമബംഗാളിൽ നിന്ന്  രാജ്യസഭയിലേക്ക് തെരഞ്ഞെടുക്കപ്പെട്ടു. പ്രഗല്ഭ പ്രാലമെന്റെറിയനായിരുന്ന അദ്ദേഹം ട്രാൻസ്പോർട്ട് - ടൂറിസം, പെറ്റീഷൻസ്, പെറ്റീഷൻസ്, സബോർഡിനേറ്റ് ലജിസ്ലേഷൻ,  എന്നീ രാജ്യസഭാ സമിതികളുടെ ചെയർമാനായും ഊർജ്ജം, പെട്രോകെമിക്കൽസ്, പൊതുമേഖലാ സ്ഥാപനങ്ങൾ എന്നിവയുടെ അംഗവുമായി പ്രവർത്തിച്ചിട്ടുണ്ട്. സിഐടിയു പ്രസിദ്ധീകരണങ്ങളായ "വർക്കിങ് ക്ലാസ്", "സിഐടിയു മസ്ദൂർ" എന്നിവയുടെ വർക്കിങ് എഡിറ്ററായിരുന്നു. പൊതുമേഖലാ സ്ഥാപനങ്ങളെ സ്വകാര്യമേഖലയ്ക്ക് കൈമാറാൻ നടത്തിയ ശ്രമങ്ങളെയും ചെറുത്തു. ബാൽകോ, ഐപിസിഎൽ, ഡൽഹി, മുംബൈ വിമാനത്താവളങ്ങൾ എന്നിവയുടെ സ്വകാര്യവൽക്കരണത്തിനെതിരായ പോരാട്ടത്തിന്റെ മുൻനിരയിൽ അദ്ദേഹം ഉണ്ടായിരുന്നു.

## അവലംബം


വർഗ്ഗം:രാജ്യസഭാംഗങ്ങൾ
വർഗ്ഗം:അർബുദത്താൽ മരിച്ചവർ
ഹാപ്പി ഹസ്ബന്റ്സ്

സജി സുരേന്ദ്രൻ സംവിധാനം ചെയ്ത് 2010-ൽ പുറത്തിറങ്ങിയ മലയാളചലച്ചിത്രമാണ് ***ഹാപ്പി ഹസ്ബന്റ്സ്***. ജയറാം, ജയസൂര്യ, ഇന്ദ്രജിത്ത്, ഭാവന, റിമ കല്ലിങ്കൽ, സംവൃത സുനിൽ, വന്ദന മേനോൻ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. കൃഷ്ണ പൂജപ്പുര ആണ് ഈ ചിത്രത്തിന്റെ തിരക്കഥ രചിച്ചിരിക്കുന്നത്. 2002-ൽ പുറത്തിറങ്ങിയ *ചാർളി ചാപ്ലിൻ* എന്ന തമിഴ് ചലച്ചിത്രത്തിന്റെ പുനരാവിഷ്കാരമാണീ ചിത്രം.

## അഭിനേതാക്കൾ
* ജയറാം – മുകുന്ദൻ മേനോൻ
* ജയസൂര്യ – ജോൺ മത്തായി
* ഇന്ദ്രജിത്ത് – രാഹുൽ വല്ല്യത്താൻ
* ഭാവന – കൃഷ്ണേന്ദു
* റിമ കല്ലിങ്കൽ – ഡയാന ഫിലിപ്പ്
* സംവൃത സുനിൽ – ശ്രേയ
* സുരാജ് വെഞ്ഞാറമൂട് – രാജ് ബോസ് (രാജപ്പൻ)
* വന്ദന മേനോൻ – സെറീന
* സലീം കുമാർ – സത്യപാലൻ / ധർമ്മപാലൻ
* മണിയൻപിള്ള രാജു – പഴക്കുറ്റി പവിത്രൻ
* സുബി സുരേഷ്

## സംഗീതം

## പുറത്തേക്കുള്ള കണ്ണികൾ
* 
* ''ഹാപ്പി ഹസ്ബന്റ്സ്''  – മലയാളസംഗീതം.ഇൻഫോ

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സജി സുരേന്ദ്രൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:കൃഷ്ണ പൂജപ്പുര തിരക്കഥയെഴുതിയ ചലച്ചിത്രങ്ങൾ
യൂറോപ്യൻ എക്സ്ട്രീമ്‌ലി ലാർജ് ടെലിസ്കോപ്

ആസൂത്രണഘട്ടത്തിലിരിക്കുന്ന ഒരു പദ്ധതിയാണ് **യൂറോപ്യൻ എക്സ്ട്രീമ്‌ലി ലാർജ് ടെലിസ്കോപ്**. നിർമ്മാണം പൂർത്തിയായിക്കഴിഞ്ഞാൽ ഭൂമിയിലെ ഏറ്റവും വലിയ പ്രാകാശിക ദൂരദർശിനി ഇതായിരിക്കും. ചിലിയിലെ സിറോ അർമസോൺസ് പർവ്വതത്തിലാണ് **യൂറോപ്യൻ സതേൺ ഓബ്‌സർവേറ്ററി**യുടെ മേൽനോട്ടത്തിൽ ഇതു നിർമ്മിക്കുന്നത്. 39.3മീറ്റർ വ്യാസമുള്ള പ്രാഥമികദർപ്പണവും 4.2മീറ്റർ വ്യാസമുള്ള ദ്വിദീയദർപ്പണവുമാണ് ഇതിലെ പ്രധാനഘടകങ്ങൾ; കൂടെ മറ്റുചില സഹായക ഉപകരണങ്ങളും. 2012 ജൂൺ 11ന് ESO ഇതിന്റെ നിർമ്മാണം തുടങ്ങുന്നതിനുള്ള അനുവാദം നൽകി. ഇനി ഇതുമായി ബന്ധപ്പെട്ട സർക്കാരുകളുടെ  അംഗീകാരം കൂടി ലഭിക്കുന്നമുറയ്ക്ക് നിർമ്മാണം തുടങ്ങും.

ഈ പദ്ധതി പൂർത്തിയാവുന്നതോടെ ആദിമ ഗ്രഹയൂഥവ്യവസ്ഥകളുടെ രൂപീകരണത്തെ കുറിച്ചും പ്രാങ്-ഗ്രഹങ്ങളിലെ ജലതന്മാത്രകളെയും ജൈവതന്മാത്രകളെയും കുറിച്ചും കൂടുതൽ വിവരങ്ങൾ ലഭ്യമാകുമെന്ന വിശ്വാസത്തിലാണ് ജ്യോതിശ്ശാസ്ത്രജ്ഞർ.

## ചരിത്രം
2012 ഏപ്രിൽ 26ന് ഇ.എസ്.ഒ സമിതി ചിലിയിലെ സെറൊ അർമാസോൺസ് പ്രദേശത്തെ ഇ-ഇഎൽടി സ്ഥാപിക്കാനുള്ള സ്ഥലമായി തെരഞ്ഞെടുത്തു.  അർജ്ജന്റീന, കാനറി ദ്വീപുകൾ, ദക്ഷിണാഫ്രിക്ക, മൊറോക്കൊ, അന്റാർട്ടിക്ക എന്നിവിടങ്ങളിലായിരുന്നു പരിഗണനയിലിരുന്ന മറ്റു പ്രദേശങ്ങൾ.

ആദ്യത്തിൽ ഇതിന്റെ പ്രാഥമിക ദർപ്പണത്തിന് 42മീറ്റർ വ്യാസവും ദ്വിതീയ ദർപ്പണത്തിന് 5.9 മീറ്റർ വ്യാസവുമാണ് നിർദ്ദേശിച്ചിരുന്നത്. എന്നാൽ പിന്നീട് 2011ൽ പ്രാഥമിക ദർപ്പണത്തിന്റെ വ്യാസം 39.3 മീറ്ററും ദ്വിതീയ ദർപ്പണത്തിന്റേത് 4.2ഉം ആയി പുനർനിർണ്ണയിക്കപ്പെട്ടു. ഇതിന്റെ ഭാഗമായി ഇതിനു വേണ്ടിവരുന്ന മൊത്തം ചെലവ് 127.5 കോടി യൂറോയിൽ നിന്ന് 105.5 കോടി യൂറോ ആയി വെട്ടിക്കുറച്ചു.
## അവലംബം

വർഗ്ഗം:ദൂരദർശിനികൾ
നീചഭാഷ

രാജഭാഷയായിരുന്ന ചെന്തമിഴിലേക്ക് മലനാട്ടുവ്യവഹാരഭാഷ സംക്രമിച്ചു കയറിയുണ്ടായ ഭാഷയെയാണ് **നീചഭാഷ**യായി വ്യവഹരിക്കുന്നത്.  
തമിഴും മലയാളവും ചേർന്ന മിശ്രഭാഷയാണിത്. മലയാളം സ്വതന്ത്രഭാഷയായി പരിണമിച്ചതിനുള്ള കാരണങ്ങളെ അടയാളപ്പെടുത്തുന്നതിനുവേണ്ടിയാണ് ഈ സംജ്ഞ ഉപയോഗിച്ചത്. 
ഏ ഡി എട്ടാംനൂറ്റാണ്ടു  മുതലുള്ള ശാസനങ്ങൾ, ചെപ്പേടുകൾ എന്നിവയിലാണ് ഇതിനുള്ള തെളിവുകൾ ലഭിക്കുന്നത്.  അന്നത്തെ സാമാന്യ വ്യവഹാരഭാഷയെയാണ് നീചഭാഷ എന്ന് പറയുന്നത്. മലയാള ഗദ്യത്തിന്റെ വികാസപരിണാമങ്ങളിൽ ഏറെ പ്രധാന്യമർഹിക്കുന്നു ഇത്‌

## അവലംബം
* ഭാഷാസംക്രമവാദം- സി എൽ ആന്റണി

വർഗ്ഗം:മലയാളഭാഷയുടെ ചരിത്രം
സോളമൻ തവള

സോളമൻ ദ്വീപിൽ മാത്രം കാണപ്പെടുന്ന അപൂർവ്വയിനം തവളയാണിത്. വംശനാശ ഭീഷണിയുള്ള ജീവികളുടെ കൂട്ടത്തിലാണ് ***Palmatorappia solomon*** എന്ന ശാസ്ത്രനാമമുള്ള ഈ തവളയുടെ സ്ഥാനം. സോളമൻ ദ്വീപുകൾക്കും പാപ്പുവ ന്യൂ ഗിനിയയ്ക്കും ഇടയിലുള്ള മഴക്കാടുകളിലാണ് ഈ തവളകളുടെ വാസം. **Solomon Island Palm Frog** എന്നാണിവയിടെ പേര്. മഴക്കാടുകളുടെ നാശമാണ് ഈ തദ്ദേശീയ ജീവിയെ വംശനാശത്തിന്റെ വക്കിലേക്ക് തള്ളിവിട്ടിരിക്കുന്നത്.

വർഗ്ഗം:വംശനാശം നേരിടുന്ന ജീവികൾ
വർഗ്ഗം:തവളകൾ
പസഫിക്ക് സാൽമൺ മത്സ്യങ്ങൾ

കടലിൽ ജീവിക്കുന്ന **പസഫിക്ക് സാൽമൺ [[മത്സ്യം|മത്സ്യങ്ങൾ]]** വടക്കേ അമേരിക്കയിലെ പുഴകളുടെ ആരംഭ ഭാഗത്താണ് മുട്ടയിടുന്നത്. മുട്ടയിട്ട് കുറച്ച് ദിവസങ്ങൾക്കുള്ളിൽ അവ ചത്തുപോകുന്നു. കുഞ്ഞുങ്ങൾ കുറച്ചുകാലം ശുദ്ധജലത്തിൽ കഴിഞ്ഞ ശേഷം കടലിലേക്ക് യാത്രയാകും. മൂന്ന് നാല് വർഷം കൊണ്ടിവ പൂർണ്ണ വളർച്ചയെത്തും. പിന്നീട് മുട്ടയിടാനുള്ള മടക്കയാത്രയാണ്. അത് അവയുടെ അവസാന യാത്രയായി മാറുന്നു.

വർഗ്ഗം:മത്സ്യപ്രജനനം
ചെന്തമിഴ്

സംഘകാലഘട്ടത്തിലെ തമിഴകത്തെ ഭാഷയാണ് **ചെന്തമിഴ്**. ദ്രാവിഡഭാഷാഗോത്രത്തിൽ ആദ്യം വികസിച്ച സാഹിത്യഭാഷയായ ചെന്തമിഴിനെയാണ് രാജഭാഷ എന്നു പറയുന്നത്.  ഇന്നത്തെ തമിഴ് ഭാഷയുടെ ഒരു പൂർവ്വരൂപമാണിതു്.

കേരളത്തിലെ വ്യവഹാരഭാഷയ്ക്ക് സ്വന്തമായൊരു സാഹിത്യഭാഷയുണ്ടാവാൻ (സ്വതന്ത്ര മലയാളം) ഏറെക്കാലം വേണ്ടിവന്നു. കേരളവും തമിഴ്‌നാടും സമീപപ്രദേശങ്ങളായതുകൊണ്ടും അവ തമ്മിലുള്ള ബന്ധം സ്വാഭാവികമായതുകൊണ്ടും അന്നത്തെ കേരളത്തിലെ രാഷ്ട്രീയാന്തരീക്ഷത്തിൽ ചെന്തമിഴിന് സാഹിത്യഭാഷ എന്ന നിലയിൽ സ്ഥാനം കിട്ടിയിരുന്നു.  രാജഭാഷയായ ചെന്തമിഴിലേക്ക് കേരളത്തിലെ വ്യവഹാരഭാഷയുടെ തള്ളിക്കയറ്റമാണ് 9 മുതൽ പതിമൂന്നാം നൂറ്റാണ്ടുവരെയുളള ശാസനങ്ങളിൽ കാണുന്നതെന്ന് ഭാഷാപണ്ഡിതനായ പ്രൊഫ. സി എൽ ആന്റണി നിരീക്ഷിക്കുന്നു.

സംഘകാലകൃതികൾ അധികവും രചിച്ചത് ചെന്തമിഴിലാണു്. ഈ കൃതികളിൽ പ്രധാനപ്പെട്ടവയാണു് തൊൽകാപ്പിയം, എട്ടുത്തൊകൈ, പത്തുപ്പാട്ട്‌, പതിനെൺകീഴ്ക്കണക്ക്‌ എന്നിവ.

## അവലംബം

# സാഹിത്യചരിത്രം പ്രസ്ഥാനങ്ങളിലൂടെ: എഡി. കെ എം ജോർജ്‌

വർഗ്ഗം:ഭാഷകളുടെ ചരിത്രം
വർഗ്ഗം:തമിഴ് ഭാഷ
വധശിക്ഷ ക്യൂബയിൽ

ക്യൂബയിൽ വധശിക്ഷയുടെ ഉപയോഗം കഴിഞ്ഞ പതിറ്റാണ്ടിനുള്ളിൽ കുറഞ്ഞിട്ടുണ്ട്. 

## വധശിക്ഷ ലഭിക്കാവുന്ന കുറ്റങ്ങൾ
രാജ്യത്തിന്റെ ആഭ്യന്തരവും ബാഹ്യവുമായ സുരക്ഷയ്ക്കെതിരെ കുറ്റങ്ങൾ ചെയ്യുക, അന്താരാഷ്ട്ര നിയമത്തിനും സമാധാനാന്തരീക്ഷത്തിനുമെതിരായ കുറ്റങ്ങൾ (ക്യൂബയിൽ നിയമവിരുദ്ധമായി കടന്നു കയറുക), സാധാരണ ലൈംഗിക വികാസത്തിനെതിരായും കുടുംബത്തിനെതിരായുമുള്ള കുറ്റങ്ങൾ, കുട്ടികൾക്കെതിരായ കുറ്റങ്ങൾ (12 വയസിൽ താഴെയുള്ള കുട്ടിയെ ബലാത്സംഗം ചെയ്യുകയോ 14 വയസിൽ താഴെയുള്ള കുട്ടിയുമായി ഗുദരതിയിൽ ഏർപ്പെടുകയോ ചെയ്യുക),  കൊലപാതകം, കൊലചെയ്യുമെന്ന് ഭീഷണിപ്പെടുത്തുക, അക്രമത്തോടെ ബലാത്സംഗം ചെയ്യുക, തീവ്രവാദം, വിമാനം റാഞ്ചൽ, കടൽക്കൊള്ള, മയക്കുമരുന്ന് നിർമ്മിക്കുകയോ കടത്തുകയോ ചെയ്യുക, ചാരവൃത്തി, രാജ്യദ്രോഹം എന്നിങ്ങനെയുള്ള കുറ്റങ്ങൾക്ക് ക്യൂബയിൽ നിയമപ്രകാരം വധശിക്ഷ നൽകാവുന്നതാണ്. ഇപ്പോൾ 112 കുറ്റങ്ങൾക്ക് ക്യൂബയിൽ വധശിക്ഷ നൽകാവുന്നതാണ്. ഇതിൽ 33 എണ്ണം സാധാരണ കുറ്റങ്ങളാണ്. 

## ശിക്ഷാരീതി
ഫയറിംഗ് സ്ക്വാഡുപയോഗിച്ച് വെടിവച്ചു കൊല്ലുകയാണ് സാധാരണ ശിക്ഷാരീതി. 

## വധശിക്ഷാ നിയമത്തിന്റെ ചരിത്രം

ക്യൂബയുടെ ഭരണഘടന (1940) സമാധാനകാലത്തുള്ള വധശിക്ഷ നിരോധിച്ചിരുന്നു. 1959-ലെ ക്യൂബൻ വിപ്ലവത്തിനു ശേഷം വധശിക്ഷ വീണ്ടും കൊണ്ടുവരുകയായിരുന്നു. വിപ്ലവത്തിനു ശേഷം നാലായിരത്തിൽ പരം ആൾക്കാർക്ക് ക്യൂബയിൽ വധശിക്ഷ നൽകപ്പെട്ടിട്ടുണ്ടത്രേ. ഇതിൽ 3,200 ആൾക്കാരെ 1959നും 1962-നും ഇടയിൽ മാത്രമാണ് വധിച്ചത്. അവസാന വധശിക്ഷ നടപ്പാക്കിയത് 2010 ഡിസംബറിലാണ്.  ക്യൂബൻ നിയമമനുസരിച്ച് 20 വയസിൽ താഴെയുള്ളവരെയും ഗർഭിണികളെയും വധിക്കാൻ പാടില്ല. 

2001 ഡിസംബർ 20-ന് ക്യൂബയിലെ നിയമനിർമാതാക്കൾ ഐകകണ്ഠ്യേന ഒരു തീവ്രവാദവിരുദ്ധ നിയമം പാസാക്കി. ഇതിലും വധശിക്ഷ നിലനിർത്തിയിട്ടുണ്ട്. 

റെക്കോർഡ് ചെയ്യപ്പെട്ട അവസാന വധശിക്ഷ 2003 ഏപ്രിൽ 11-നാണ് നടന്നത്.  ഒരു ഫെറി അമേരിക്കയിലേയ്ക്ക് തട്ടിക്കൊണ്ടുപോകാൻ ശ്രമിച്ച മൂന്നാൾക്കാരെയായിരുന്നു വധിച്ചിരുന്നത്. തട്ടിക്കൊണ്ടുപോകലിനിടെ പ്രതികൾ യാത്രക്കാരെ കൊല്ലുമെന്ന് ഭീഷണിപ്പെടുത്തിയിരുന്നത്രേ. 

2008 ഡിസംബർ 18-നും 2010 ഡിസംബർ 21-നും ഐക്യരാഷ്ട്രസഭയിൽ വധശിക്ഷ നിർത്തലാക്കാനുള്ള പ്രമേയത്തിന്റെ വോട്ടെടുപ്പു നടന്നപ്പോൾ ക്യൂബ വിട്ടുനിന്നു.

## അവലംബം

		

ക്യൂബ
ക്യൂബ
വർഗ്ഗം:ക്യൂബൻ നിയമം
വധശിക്ഷ പാകിസ്താനിൽ

**[[വധശിക്ഷ]]** **[[പാകിസ്താൻ|പാകിസ്താനിൽ]]** നിയമപരമായി നൽകാവുന്ന ശിക്ഷയാണ്. 2008-നു ശേഷം വധശിക്ഷകൾ നടപ്പാക്കുന്നത് താൽക്കാലികമായി നിറുത്തിവച്ചിരിക്കുകയാണ്. 

ചൈനയ്ക്കും ഇറാനും, സൗദി അറേബ്യയ്ക്കും, അമേരിക്കൻ ഐക്യനാടുകൾക്കും പിന്നിലായി നടപ്പാക്കപ്പെടുന്ന വധശിക്ഷകളുടെ എണ്ണത്തിൽ ലോകത്ത് അഞ്ചാം സ്ഥാനമാണ് പാകിസ്താന്. 

## ശിക്ഷാരീതി
തൂക്കിക്കൊല്ലലാണ് നിലവിലുള്ള ശിക്ഷാരീതി. 

## നിയമവ്യവസ്ഥ
900 ആൾക്കാർ ഇപ്പോൾ പാകിസ്താനിൽ വധശിക്ഷ കാത്തു കഴിയുന്നുണ്ടത്രേ. കീഴ്ക്കോടതികളാണത്രേ ഇവരിൽ ഭൂരിഭാഗം പേരെയും ശിക്ഷിച്ചത്. 1999-ൽ പാകിസ്താനിൽ 13 വധശിക്ഷകൾ നടന്നതായാണ് ആംനസ്റ്റി ഇന്റർനാഷണലിന്റെ കണക്ക്.  വിചാരണക്കോടതികളിൽ സെഷൻസ് കോടതികൾക്കു മാത്രമേ പാകിസ്താനിൽ വധശിക്ഷ വിധിക്കാൻ സാധിക്കൂ.  എല്ലാ വധശിക്ഷകളും ഹൈക്കോടതി ശരിവച്ചാലേ നടപ്പാക്കാൻ സാധിക്കൂ. 

1990 നു ശേഷം കുറ്റം ചെയ്യുമ്പോൾ 18 വയസ്സിൽ താഴെ മാത്രം പ്രായമുണ്ടായിരുന്ന ആൾക്കാരുടെ വധശിക്ഷ ലോകത്തിൽ 8 രാജ്യങ്ങളേ നടപ്പാക്കിയിട്ടുള്ളൂ. ഇതിലൊന്ന് പാകിസ്താനാണ്. മറ്റു രാജ്യങ്ങൾ  ചൈന, ഡെമോക്രാറ്റിക് റിപ്പബ്ലിക് ഓഫ് കോംഗോ ഇറാൻ, നൈജീരിയ, സൗദി അറേബ്യ, അമേരിക്കൻ ഐക്യനാടുകൾ, യെമൻ എന്നിവയാണ്. പാകിസ്താനും അമേരിക്കൻ ഐക്യനാടുകളും യെമനും ഇപ്പോൾ 18 വയസിൽ താഴെ പ്രായമുണ്ടായിരുന്നപ്പോൾ ചെയ്ത കുറ്റങ്ങൾക്ക് വധശിക്ഷ നൽകുന്നത് നിർത്തലാക്കിയിട്ടുണ്ട്. 

## വധശിക്ഷ നിർത്തലാക്കൽ

പാകിസ്താനിലെ ഭരണഘടന വധശിക്ഷ ലഭിച്ചവരുടെ ശിക്ഷയ്ക്ക് ഇളവുനൽകാൻ, പ്രസിഡന്റിന് അനുവാദം നൽകുന്നുണ്ട്. പാകിസ്താൻ പീപ്പിൾസ് പാർട്ടിയുടെ മുൻ നേതാവ് ബേനസീർ ഭൂട്ടോ വധശിക്ഷയ്ക്കെതിരായിരുന്നു. ബേനസീറിന്റെ മരണശേഷം പാർട്ടി അധികാരത്തിൽ വന്നപ്പോൾ പ്രസിഡന്റ് ആസിഫ് അലി സർദാരി 2008 സെപ്റ്റംബർ 9ന് വധശിക്ഷ അനിശ്ചിതകാലത്തേയ്ക്ക് നിറുത്തിവയ്ക്കുന്നതായി പ്രഘ്യാപിച്ചു. 

## അവലംബം


## ഇതും കാണുക
* Punjab set to oppose abolition of death penalty
* Mirza Tahir Hussain

പാകിസ്താൻ
പാകിസ്താൻ
വധശിക്ഷ മംഗോളിയയിൽ

**[[വധശിക്ഷ]]** മംഗോളിയയിൽ, നിയമപരമായി നിലവിലുണ്ട്. 197 ലോകരാജ്യങ്ങളിൽ ഇപ്പോഴും വധശിക്ഷ നിലവിലുള്ള 58 രാജ്യങ്ങളിൽ ഒന്നാണ് മംഗോളിയ.  

## ശിക്ഷാരീതി

ഫയറിംഗ് സ്ക്വാഡുപയോഗിച്ചോ കഴുത്തിലേക്ക് ഒറ്റ വെടിയുണ്ട പായിച്ചാണ് ശിക്ഷ നടപ്പാക്കുന്നത്. 

## വധശിക്ഷ ലഭിക്കാവുന്ന കുറ്റങ്ങൾ
അഞ്ചു കുറ്റങ്ങൾക്കാണ് വധശിക്ഷ നിയമപ്രകാരം നൽകാവുന്നത്. രാഷ്ട്രീയ ലക്ഷ്യങ്ങളോടെയുള്ള തീവ്രവാദപ്രവർത്തനം, വിദേശരാജ്യങ്ങളുടെ പ്രതിനിധികൾക്കെതിരേ രാഷ്ട്രീയലക്ഷ്യങ്ങളോടെയുള്ള തീവ്രവാദപ്രവർത്തനം, അട്ടിമറി, മുന്നൊരുക്കത്തോടെയും അക്രമത്തോടെയുമുള്ള കൊലപാതകം, അക്രമത്തോടെയുള്ള ബലാത്സംഗം എന്നിവയാണ് വധശിക്ഷയർഹിക്കുന്ന കുറ്റങ്ങൾ. കുറ്റം ചെയ്ത സമയത്ത് 18 വയസിനും 60 വയസിനും ഇടയിൽ പ്രായമുള്ളവർക്കേ വധശിക്ഷ നൽകാവൂ. സ്ത്രീകൾക്ക് വധശിക്ഷ നൽകാവുന്നതല്ല.  

## നിർത്തലാക്കാനുള്ള ശ്രമങ്ങൾ
മുന്നൊരുക്കത്തോടെയും അക്രമത്തോടെയുമുള്ള കൊലപാതകത്തിനു മാത്രമായി വധശിക്ഷ ചുരുക്കുന്ന കാര്യം സർക്കാർ പരിഗണനയിലാണ്. 

ചൈനയെയും, വിയറ്റ്നാമിനെയും, മലേഷ്യയെയും, സിങ്കപ്പൂറിനെയും പോലെ മംഗോളിയയും രഹസ്യമായാണ് വധശിക്ഷ നടത്തുന്നതെന്നാണ് ആമ്നസ്റ്റി ഇന്റർനാഷണലിന്റെ ആരോപണം.  പ്രതിയുടെ കുടുംബത്തെ ശിക്ഷാ തീയതിയോ ശവം മറവുചെയ്ത സ്ഥലമോ അറിയിക്കാറില്ല.  2007-ൽ 45 ആൾക്കാരെ വധിച്ചതായി അനുമാനിക്കുന്നു. പക്ഷേ കൃത്യമായ എണ്ണം അധികാരികൾ പുറത്തുവിട്ടിട്ടില്ല.  2008-ൽ അഞ്ചാൾക്കാർക്ക് വധശിക്ഷ നൽകപ്പെട്ടതായി കരുതുന്നു. 

2009 ജൂണിൽ വധശിക്ഷയ്ക്കെതിരായ നിലപാടുകളെടുത്തിട്ടുള്ള ട്സാഖിയാജിൻ എൽബെഗ്ഡോറി എന്നയാൾ മംഗോളിയയുടെ പ്രസിഡന്റായി. വധശിക്ഷ നടപ്പാക്കുന്നതിൽ തനിക്കുള്ള വിവേചനാധികാരം അദ്ദേഹം ഉപയോഗിക്കാൻ തുടങ്ങി.  2010 ജനുവരി 14-ന്  ഇനി വധശിക്ഷ ലഭിക്കുന്ന എല്ലാവർക്കും മാപ്പു കൊടുക്കാൻ തീരുമാനിച്ചു എന്ന് അദ്ദേഹം പ്രഘ്യാപിച്ചു. മറ്റു രാജ്യങ്ങളെപ്പോലെ മംഗോളിയയിലും വധശിക്ഷ നിർത്തലാക്കണമെന്ന് അദ്ദേഹം പ്രസ്താവിക്കുകയുണ്ടായി. ഈ പ്രസ്താവന വിവാദമുണ്ടാക്കിയിരുന്നു. പാർലമന്റിലെ ഭൂരിഭാഗം അംഗങ്ങളും ഈ പ്രസംഗത്തിനു ശേഷം കൈയ്യടിക്കുകയുണ്ടായില്ല. 

2012 ജനുവരി 5-ന് ഭൂരിപക്ഷം പാർലമെന്റംഗങ്ങളും വധശിക്ഷ നിർത്തലാക്കാനുള്ള ഒരു പ്രമേയം വോട്ടിലൂടെ അംഗീകരിക്കുകയുണ്ടായി. 

## അവലംബം

മംഗോളിയ
മംഗോളിയ